title: Οδηγία 2006/28/ΕΚ της Επιτροπής, της  6ης Μαρτίου 2006 , για την τροποποίηση, με σκοπό την προσαρμογή στην τεχνική πρόοδο, της οδηγίας 72/245/EOK του Συμβουλίου σχετικά με τα ραδιοηλεκτρικά παράσιτα (ηλεκτρομαγνητική συμβατότητα) των οχημάτων και την τροποποίηση της οδηγίας 70/156/EOK του Συμβουλίου περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους   (Κείμενο που παρουσιάζει ενδιαφέρον για τον ΕΟΧ)

text:
               7.3.2006

               EL

               Επίσημη Εφημερίδα της Ευρωπαϊκής Ένωσης

               L 65/27

      ΟΔΗΓΊΑ 2006/28/ΕΚ ΤΗΣ ΕΠΙΤΡΟΠΉΣ

   της 6ης Μαρτίου 2006
   για την τροποποίηση, με σκοπό την προσαρμογή στην τεχνική πρόοδο, της οδηγίας 72/245/EOK του Συμβουλίου σχετικά με τα ραδιοηλεκτρικά παράσιτα (ηλεκτρομαγνητική συμβατότητα) των οχημάτων και την τροποποίηση της οδηγίας 70/156/EOK του Συμβουλίου περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους (1), και ιδίως το άρθρο 13 παράγραφος 2,
   την οδηγία 72/245/ΕΟΚ του Συμβουλίου, της 20ής Ιουνίου 1972, σχετικά με τα ραδιοηλεκτρικά παράσιτα (ηλεκτρομαγνητική συμβατότητα) των οχημάτων (2), και ιδίως το άρθρο 4,
   Εκτιμώντας τα ακόλουθα:

               (1)

               Η οδηγία 72/245/ΕΟΚ είναι μία από τις χωριστές οδηγίες στο πλαίσιο της διαδικασίας έγκρισης τύπου που καθιερώνεται από την οδηγία 70/156/ΕΟΚ.

               (2)

               Προκειμένου να βελτιωθεί η ασφάλεια των οχημάτων με την ενθάρρυνση της ανάπτυξης και της εφαρμογής τεχνολογιών που χρησιμοποιούν ραντάρ μικρής εμβέλειας για οχήματα, η Επιτροπή εναρμόνισε τη χρήση δύο ραδιοφασμάτων με την απόφαση 2004/545/ΕΚ της Επιτροπής, της 8ης Ιουλίου 2004, σχετικά με την εναρμόνιση ραδιοφάσματος στην περιοχή των 79 GHz για χρήση ραντάρ μικρής εμβέλειας για οχήματα στην Κοινότητα (3) και με την απόφαση 2005/50/ΕΚ της Επιτροπής, της 17ης Ιανουαρίου 2005, σχετικά με την εναρμόνιση ραδιοφάσματος στην περιοχή των 24 GHz για χρονικά περιορισμένη χρήση εξοπλισμού ραντάρ μικρής εμβέλειας για αυτοκίνητα στην Κοινότητα (4).

               (3)

               Σύμφωνα με την απόφαση 2005/50/ΕΚ, η χρήση εξοπλισμού ραντάρ μικρής εμβέλειας στην περιοχή των 24 GHz για αυτοκίνητα είναι χρονικά περιορισμένη και τα κράτη μέλη πρέπει να δημιουργήσουν ένα σύστημα παρακολούθησης που να στοχεύει στην επαλήθευση του συνολικού αριθμού των οχημάτων που έχουν ταξινομηθεί στο έδαφός τους και είναι εξοπλισμένα με ραντάρ μικρής εμβέλειας στα 24 GHz.

               (4)

               Η οδηγία 72/245/ΕΟΚ, όπως τροποποιήθηκε από την οδηγία 2005/49/ΕΚ της Επιτροπής (5), εξασφάλισε στα κράτη μέλη τα κατάλληλα μέσα για τη διενέργεια της παρακολούθησης αυτής. Η οδηγία 70/156/ΕΟΚ τροποποιήθηκε αναλόγως από την εν λόγω οδηγία.

               (5)

               Έκτοτε κατέστη προφανές ότι πρέπει να απλουστευθεί ο τρόπος με τον οποίο παρέχονται τα στοιχεία αυτά όσον αφορά τον εξοπλισμό ραντάρ μικρής εμβέλειας στα 24 GHz και ότι δεν είναι αναγκαίο να απαιτείται, για σκοπούς παρακολούθησης, το πιστοποιητικό συμμόρφωσης (ΠΣ) να περιλαμβάνει στοιχεία σχετικά με τη χρήση εξοπλισμού ραντάρ μικρής εμβέλειας στην περιοχή των 79 GHz πέρα των στοιχείων που αφορούν τον εξοπλισμό ραντάρ μικρής εμβέλειας στα 24 GHz, δεδομένου ότι η περιοχή των 79 GHz δεν παρεμβάλλεται με άλλες εφαρμογές και η χρήση της δεν υπόκειται σε περιορισμούς. Συνεπώς, είναι σκόπιμο να τροποποιηθούν οι απαιτήσεις σχετικά με τη χρήση εξοπλισμού ραντάρ μικρής εμβέλειας στα 24 GHz και να καταργηθούν οι απαιτήσεις σχετικά με τη χρήση εξοπλισμού ραντάρ μικρής εμβέλειας στα 79 GHz, οι οποίες προβλέπονται στην οδηγία 72/245/ΕΟΚ. Η εν λόγω οδηγία δεν θίγει την εγκυρότητα των εν ισχύ εγκρίσεων οχημάτων τα οποία δεν διαθέτουν ραντάρ μικρής εμβέλειας στα 24 GHz.

               (6)

               Μόνο οι τεχνικές υπηρεσίες εκδίδουν πιστοποιητικά σύμφωνα με το υπόδειγμα του παραρτήματος ΙΙΙ Γ της οδηγίας 72/245/ΕΟΚ. Στη διαδικασία αυτή δεν συμμετέχει ουδεμία άλλη αρχή ή διοικητική υπηρεσία. Συνεπώς, τυχόν επιπλέον σφραγίδες στο πιστοποιητικό που τώρα απαιτούνται δεν είναι απαραίτητες και πρέπει να αφαιρεθούν.

               (7)

               Η οδηγία 72/245/ΕΟΚ πρέπει συνεπώς να τροποποιηθεί αναλόγως.

               (8)

               Οι τροποποιήσεις στην οδηγία 72/245/ΕΟΚ έχουν αντίκτυπο στην οδηγία 70/156/ΕΟΚ. Ως εκ τούτου, είναι σκόπιμο να τροποποιηθεί αναλόγως η οδηγία 70/156/ΕΟΚ.

               (9)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο που συστάθηκε βάσει του άρθρου 13 της οδηγίας 70/156/ΕΟΚ,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποίηση της οδηγίας 72/245/ΕΟΚ
   Η οδηγία 72/245/ΕΟΚ τροποποιείται ως εξής:

               1)

               Διαγράφεται το σημείο 2.1.14 στο παράρτημα Ι.

               2)

               Το παράρτημα II Α τροποποιείται ως εξής:

                           α)

                           το σημείο 12.7.1 αντικαθίσταται από το ακόλουθο κείμενο:

                                       «12.7.1.

                                       όχημα εξοπλισμένο με ραντάρ μικρής εμβέλειας στην περιοχή των 24 GHz: Ναι/Όχι/Προαιρετικό (διαγράψτε ό,τι δεν ισχύει)»·

                           β)

                           διαγράφεται το σημείο 12.7.2.

               3)

               Το προσάρτημα του παραρτήματος ΙΙΙ Α τροποποιείται ως εξής:

                           α)

                           το σημείο 1.3.1 αντικαθίσταται από το ακόλουθο κείμενο:

                                       «1.3.1.

                                       όχημα εξοπλισμένο με ραντάρ μικρής εμβέλειας στην περιοχή των 24 GHz: Ναι/Όχι/Προαιρετικό (διαγράψτε ό,τι δεν ισχύει)»·

                           β)

                           διαγράφεται το σημείο 1.3.2.

               4)

               Στο παράρτημα III Γ διαγράφονται η φράση «σφραγίδα της διοίκησης» και το σχετικό τετράγωνο.

         Άρθρο 2
   Τροποποίηση της οδηγίας 70/156/ΕΟΚ
   Η οδηγία 70/156/ΕΟΚ τροποποιείται ως εξής:

               1)

               Το παράρτημα I τροποποιείται ως εξής:

                           α)

                           το σημείο 12.7.1 αντικαθίσταται από το ακόλουθο κείμενο:

                                       «12.7.1.

                                       όχημα εξοπλισμένο με ραντάρ μικρής εμβέλειας στην περιοχή των 24 GHz: Ναι/Όχι/Προαιρετικό (διαγράψτε ό,τι δεν ισχύει)»·

                           β)

                           διαγράφεται το σημείο 12.7.2.

               2)

               Το παράρτημα III μέρος I τμήμα Α τροποποιείται ως εξής:

                           α)

                           το σημείο 12.7.1 αντικαθίσταται από το ακόλουθο κείμενο:

                                       «12.7.1.

                                       όχημα εξοπλισμένο με ραντάρ μικρής εμβέλειας στην περιοχή των 24 GHz: Ναι/Όχι/Προαιρετικό (διαγράψτε ό,τι δεν ισχύει)»·

                           β)

                           διαγράφεται το σημείο 12.7.2.

               3)

               Το παράρτημα IX στην πλευρά 2 όλων των υποδειγμάτων του πιστοποιητικού συμμόρφωσης (ΠΣ) τροποποιείται ως εξής:

                           α)

                           το σημείο 50 αντικαθίσταται από το ακόλουθο κείμενο και προστίθεται η ακόλουθη υποσημείωση:

                                       «50.

                                       Παρατηρήσεις (6):

                           β)

                           διαγράφονται τα σημεία 50.1, 50.2 και 50.3.

         Άρθρο 3
   Μεταφορά στο εθνικό δίκαιο
   1.   Έως τις 30 Ιουνίου 2006 το αργότερο, τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Ιουλίου 2006.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή τις ουσιώδεις διατάξεις του εθνικού δικαίου τις οποίες θεσπίζουν στο πεδίο που καλύπτεται από την παρούσα οδηγία.
   Άρθρο 4
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Αποδέκτες
   Η παρούσα οδηγία απευθύνεται στα κράτη μέλη.

      Βρυξέλλες, 6 Μαρτίου 2006.

            Για την Επιτροπή

         Günter VERHEUGEN

            Αντιπρόεδρος

      (1)  EE L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 2005/64/ΕΚ του Ευρωπαϊκού Κοινοβουλίου και του Συμβουλίου (ΕΕ L 310 της 25.11.2005, σ. 10).

      (2)  ΕΕ L 152 της 6.7.1972, σ. 15· οδηγία όπως τροποποιήθηκε τελευταία από την οδηγία 2005/83/ΕΚ της Επιτροπής (ΕΕ L 305 της 24.11.2005, σ. 32).

      (3)  ΕΕ L 241 της 13.7.2004, σ. 66.

      (4)  ΕΕ L 21 της 25.1.2005, σ. 15.

      (5)  ΕΕ L 194 της 26.7.2005, σ. 12.

      (6)  Αν το όχημα είναι εξοπλισμένο με ραντάρ μικρής εμβέλειας στην περιοχή των 24 GHz, σύμφωνα με την απόφαση 2005/50/ΕΚ, ο κατασκευαστής πρέπει να αναφέρει στο σημείο αυτό: “όχημα εξοπλισμένο με ραντάρ μικρής εμβέλειας στην περιοχή των 24 GHz”.»·


Avis juridique important

|

31986L0188

Οδηγία 86/188/ΕΟΚ του Συμβουλίου της 12ης Μαΐου 1986 σχετικά με την προστασία των εργαζομένων από τους κινδύνους που διατρέχουν λόγω της έκθεσής τους στο θόρυβο κατά την εργασία

Επίσημη Εφημερίδα αριθ. L 137 της 24/05/1986 σ. 0028 - 0034 Φινλανδική ειδική έκδοση: Κεφάλαιο 5 τόμος 4 σ. 0076  Σουηδική ειδική έκδοση: Κεφάλαιο 5 τόμος 4 σ. 0076

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 12ης Μαΐου 1986  σχετικά με την προστασία των εργαζομένων από τους κινδύνους που διατρέχουν λόγω της έκθεσής τους στο θόρυβο κατά την εργασία  (86/188/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής που καταρτίστηκε μετά από διαβουλεύσεις με τη συμβουλευτική επιτροπή για την ασφάλεια, την υγιεινή και την προστασία της υγείας στους χώρους εργασίας (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι τα ψηφίσματα του Συμβουλίου της 29ης Ιουνίου 1978 και της 27ης Φεβρουαρίου 1984 σχετικά με τα προγράμματα δράσης των Ευρωπαϊκών Κοινοτήτων σε θέματα ασφάλειας και υγείας στους χώρους εργασίας (4) προβλέπουν τη λειτουργία ειδικών εναρμονισμένων διαδικασιών σχετικά με την προστασία των εργαζομένων που εκτίθενται στο θόρυβο· ότι τα μέτρα που έχουν ληφθεί σ' αυτόν τον τομέα διαφέρουν από το ένα κράτος στο άλλο και ότι αναγνωρίζεται η επείγουσα ανάγκη εναρμόνισης και βελτίωσης των διατάξεων αυτών·  ότι, σε πολλές περιπτώσεις, υπάρχει έκθεση σε υπερβολική στάθμη θορύβου και ότι, ως εκ τούτου, πολλοί εργαζόμενοι εκτίθενται σε ένα δυνητικό κίνδυνο για την υγεία και την ασφάλειά τους·  ότι, με τη μείωση της έκθεσης στο θόρυβο, ελαττώνεται ιδίως ο κίνδυνος για μείωση της ακοής εξαιτίας του θορύβου·  ότι, όταν η στάθμη του θορύβου στη θέση εργασίας προκαλεί κίνδυνο για την υγεία και την ασφάλεια των εργαζομένων, ο περιορισμός της έκθεσης στο θόρυβο μειώνει τον κίνδυνο αυτό, με την επιφύλαξη των διατάξεων που ισχύουν για τον περιορισμό του θορύβου·  ότι η μείωση της στάθμης θορύβου στην εργασία επιτυγχάνεται αποτελεσματικότερα με την εφαρμογή προληπτικών μέτρων, ήδη από το σχεδιασμό των εγκαταστάσεων καθώς και με την επιλογή υλικών, διαδικασιών και μεθόδων εργασίας που δημιουργούν λιγότερο θόρυβο · ότι η μείωση αυτή πρέπει να συντελείται κατά προτεραιότητα στην πηγή του θορύβου·  ότι η παροχή και η χρήση ωτοασπίδων αποτελεί αναγκαίο συμπληρωματικό μέτρο της μείωσης του θορύβου στην πηγή του, όταν η έκθεση δεν μπορεί να αποφευχθεί λογικά με άλλα μέσα·  ότι ο θόρυβος περιλαμβάνεται στους παράγοντες για τους οποίους ισχύουν οι διατάξεις της οδηγίας 80/1107/ΕΟΚ του Συμβουλίου της 27ης Νοεμβρίου 1980 περί προστασίας των εργαζομένων από τους κινδύνους που παρουσιάζονται συνεπεία εκθέσεώς τους κατά τη διάρκεια της εργασίας σε χημικά, φυσικά και βιολογικά μέσα (5)· ότι τα άρθρα 3 και 4 της εν λόγω οδηγίας προβλέπουν τη δυνατότητα καθορισμού οριακών τιμών και άλλων ειδικών διατάξεων για τους εξεταζόμενους παράγοντες·  ότι πρέπει να διευκρινισθούν ορισμένες τεχνικές πλευρές και να επανεξετασθούν υπό το φως της εμπειρίας που αποκτήθηκε, καθώς και της προόδου που πραγματοποιήθηκε στον τεχνικό και επιστημονικό τομέα·  ότι η κατάσταση που επικρατεί σήμερα στα κράτη μέλη δεν επιτρέπει τον καθορισμό μιας τιμής έκθεσης στο θόρυβο, κάτω από την οποία δεν υπάρχει πλέον κίνδυνος για την ακοή των εργαζομένων·  ότι οι σημερινές επιστημονικές γνώσεις σχετικά με τις επιπτώσεις στην υγεία από την έκθεση στο θόρυβο, εκτός από τις επιπτώσεις στην ακοή, δεν επιτρέπουν τον καθορισμό των επιπέδων ασφαλείας με ακρίβεια· ότι, ωστόσο, η μείωση του θορύβου θα μειώσει τον κίνδυνο ασθενειών που δεν συνδέονται με μια πάθηση της ακοής· ότι η παρούσα οδηγία περιλαμβάνει διατάξεις οι οποίες θα πρέπει να επανεξετασθούν με βάση την κτηθείσα πείρα και την εξέλιξη των επιστημονικών και τεχνικών γνώσεων στον τομέα αυτό,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Η παρούσα οδηγία, που είναι η τρίτη ειδική οδηγία κατά την έννοια της οδηγίας 80/1107/ΕΟΚ, έχει σαν στόχο την προστασία των εργαζομένων από τους κινδύνους που απειλούν την ακοή τους και, στο μέτρο που το προβλέπει ρητά, την υγεία και την ασφάλειά τους, περιλαμβανομένης και της πρόληψης ανάλογων κινδύνων που διατρέχουν ή ενδέχεται να διατρέξουν από την έκθεση στο θόρυβο κατά την εργασία.  2. Η παρούσα οδηγία εφαρμόζεται σε όλους τους εργαζομένους, συμπεριλαμβανομένων όσων εκτίθενται σε ακτινοβολίες που υπάγονται στο πεδίο εφαρμογής της συνθήκης Ευρατόμ, εκτός από τους εργαζομένους στις θαλάσσιες και στις εναέριες μεταφορές.  Για τους σκοπούς της παρούσας οδηγίας, οι όροι «εργαζόμενοι στις θαλάσσιες και στις εναέριες μεταφορές» αφορούν το πλήρωμα σκαφών και αεροσκαφών.  Μετά από πρόταση της Επιτροπής, το Συμβούλιο θα εξετάσει, πριν από την 1η Ιανουαρίου 1990, τη δυνατότητα να εφαρμοστεί η παρούσα οδηγία και στους εργαζομένους στις θαλάσσιες και στις εναέριες μεταφορές.  3. Η παρούσα οδηγία δεν θίγει την ευχέρεια των κρατών μελών να εφαρμόζουν ή να θεσπίζουν, τηρουμένων των διατάξεων της συνθήκης, νομοθετικές, κανονιστικές ή διοικητικές διατάξεις που θα εξασφαλίζουν, όπου αυτό είναι δυνατό, μεγαλύτερη προστασία των εργαζομένων ή/και θα αποσκοπούν στη μείωση της στάθμης του θορύβου κατά την εργασία επενεργώντας στην πηγή του, προκειμένου ιδίως να επιτυγχάνονται τιμές έκθεσης στο θόρυβο έτσι ώστε να αποφεύγονται οι μη αναγκαίες οχλήσεις.  Άρθρο 2  Για τους σκοπούς της παρούσας οδηγίας οι όροι που αναφέρονται κατωτέρω νοούνται ως εξής:  1. Ημερήσια ατομική ηχοέκθεση ενός εργαζομένου L EP, d  Η ημερήσια ατομική ηχοέκθεση ενός εργαζομένου εκφράζεται σε dB (Α) με την εξίσωση:  1.2.3 // L EP, d = LAeq, Te + 10 log10   // Te To   // όπου:  1.2.3.4.5.6.7.8.9.10.11.12 // LAeq, Te = 10 log10   // {  // 1 Te  // l   // Te o   // [   // pA (t ) po  // ]   // 2  // dt   // }   //  1.2 // Te   // η ημερήσια διάρκεια της ατομικής ηχοέκθεσης ενός εργαζομένου   // To   // 8 ώρες= 28 800 δευτερόλεπτα   // po   // 20 μPa,   // pA   // η τιμή σε Pa (Pascal) της στιγμιαίας Α-σταθμισμένης ηχητικής πίεσης στην οποία εκτίθεται, στον αέρα, υπό ατμοσφαιρική πίεση, ένα άτομο που θα μπορούσε να μετακινείται κατά την εργασία από ένα σημείο σε ένα άλλο ή να είναι ακίνητο. Προσδιορίζεται με μετρήσεις που διενεργούνται στις θέσεις όπου βρίσκονται τα αυτιά του ατόμου κατά την εργασία, κατά προτίμηση τη στιγμή της απουσίας του, χρησιμοποιώντας τεχνική που να ελαχιστοποιεί την επίδραση στο ηχητικό πεδίο.   //   // Σε περίπτωση που το μικρόφωνο πρέπει να βρίσκεται πολύ κοντά στο σώμα του ατόμου, θα πρέπει να γίνουν οι κατάλληλες προσαρμογές, ώστε να είναι δυνατό να καθοριστεί μια ισοδύναμη ηχητική πίεση αδιατάρακτου ηχητικού πεδίου.  Η ημερήσια ατομική ηχοέκθεση δεν λαμβάνει υπόψη την επίδραση οποιουδήποτε ατομικού ακοοπροστατευτικού μέσου, που θα μπορούσε να έχει χρησιμοποιηθεί.  2. Εβδομαδιαίος μέσος όρος των ημερήσιων τιμών L EP, w  Ο εβδομαδιαίος μέσος όρος των ημερήσιων τιμών υπολογίζεται με την εξής εξίσωση:  1.2.3.4.5.6.7 // L EP, w = 10 log10   // [   // 1 5   // m Σ  k=1  // 100,1 ( L EP, d ) k   // ]    //  όπου (L EP, d ) k είναι οι τιμές της L EP, d για καθεμία από τις ημέρες εργασίας της υπόψη εβδομάδας.  Άρθρο 3  1. Ο θόρυβος κατά την εργασία εκτιμάται και, εφόσον παρίσταται ανάγκη, μετριέται, προκειμένου να επισημανθούν οι εργαζόμενοι και οι τόποι εργασίας τους οποίους αφορά η παρούσα οδηγία και να καθοριστούν οι προϋποθέσεις υπό τις οποίες εφαρμόζονται οι επί μέρους διατάξεις της.  2. Η εκτίμηση και η μέτρηση του θορύβου που αναφέρονται στην παράγραφο 1 προγραμματίζονται και πραγματοποιούνται κατά τον ενδεδειγμένο τρόπο σε κατάλληλα χρονικά διαστήματα υπό την ευθύνη του εργοδότη.  Κάθε δειγματοληψία πρέπει να είναι αντιπροσωπευτική της ημερήσιας ατομικής ηχοέκθεσης του εργαζομένου.  Οι χρησιμοποιούμενες μέθοδοι και όργανα πρέπει να είναι προσαρμοσμένα στις υφιστάμενες συνθήκες, λαμβάνοντας ιδίως υπόψη τα χαρακτηριστικά του μετρουμένου θορύβου, τη διάρκεια της έκθεσης, τους παράγοντες του περιβάλλοντος και τα χαρακτηριστικά των οργάνων μέτρησης.  Πρέπει επίσης να επιτρέπουν να καθορίζονται τα μεγέθη που ορίζονται στο άρθρο 2 και να διαπιστώνεται αν, στη συγκεκριμένη περίπτωση, γίνεται υπέρβαση των τιμών που καθορίζονται στην παρούσα οδηγία. 3. Τα κράτη μέλη μπορούν να προβλέπουν ότι η ατομική ηχοέκθεση αντικαθίσταται από το θόρυβο που μετριέται στη θέση εργασίας. Στην περίπτωση αυτή, το κριτήριο της ατομικής ηχοέκθεσης αντικαθίσταται, για τους σκοπούς των άρθρων 4 έως 10, από την ηχοέκθεση στις θέσεις όπου βρίσκονται οι εργαζόμενοι για καθημερινή διάρκεια εργασίας, αλλά για διάρκεια τουλάχιστον οκτώ ωρών.  Τα κράτη μέλη μπορούν εξάλλου να προβλέπουν ότι κατά τη μέτρηση του θορύβου θα λαμβάνεται ιδιαίτερα υπόψη ο παλμικός θόρυβος.  4. Οι εργαζόμενοι ή/και οι αντιπρόσωποί τους στην επιχείρηση ή στην εγκατάσταση συνεργάζονται σύμφωνα με την εθνική νομοθεσία και πρακτική, για την εκτίμηση και τη μέτρηση που προβλέπονται στην παράγραφο 1. Αυτή η εκτίμηση ή μέτρηση αναθεωρούνται, όταν ευλόγως πιστεύεται ότι δεν είναι ορθές ή όταν έχει επέλθει ουσιώδης μεταβολή στην εργασία.  5. Η καταγραφή και η διατήρηση των στοιχείων που προκύπτουν κατ' εφαρμογή του παρόντος άρθρου εξασφαλίζεται κατάλληλα σύμφωνα με την εθνική νομοθεσία και πρακτική.  Ο ιατρός ή/και η υπεύθυνη αρχή καθώς και οι εργαζόμενοι ή/και οι εκπρόσωποί τους στην επιχείρηση έχουν πρόσβαση στα στοιχεία αυτά σύμφωνα με την εθνική νομοθεσία και πρακτική.  Άρθρο 4  1. Όταν η ημερήσια ατομική ηχοέκθεση ενός εργαζομένου ή η μέγιστη τιμή της στιγμιαίας μη σταθμισμένης ηχητικής πίεσης είναι πιθανό να υπερβούν τα 85 dB (A) και τα 200 Pa (1) αντίστοιχα, λαμβάνονται κατάλληλα μέτρα για να εξασφαλιστεί ότι:  α) στους εργαζόμενους ή/και στους αντιπροσώπους τους στην επιχείρηση ή στην εγκατάσταση παρέχεται κατάλληλη ενημέρωση και ενδεχομένως εκπαίδευση για:  - τους πιθανούς κινδύνους που διατρέχει η ακοή τους από τη ηχοέκθεση,  - τα μέτρα που λαμβάνονται κατ' εφαρμογή της παρούσας οδηγίας,  - την υποχρέωσή τους να συμμορφώνονται με τα προστατευτικά και προληπτικά μέτρα σύμφωνα με την εθνική νομοθεσία,  - τη χρησιμοποίηση ατομικών ακοοπροστατευτικών μέσων και το ρόλο της παρακολούθησης της λειτουργίας της ακοής σύμφωνα με το άρθρο 7·  β) οι εργαζόμενοι ή/και οι αντιπρόσωποί τους στην επιχείρηση ή στην εγκατάσταση έχουν πρόσβαση στα αποτελέσματα της εκτίμησης και μέτρησης του θορύβου που έχουν διενεργηθεί κατ' εφαρμογή του άρθρου 3 και μπορούν να λάβουν διευκρινίσεις για τη σημασία των αποτελεσμάτων αυτών.  2. Στις θέσεις εργασίας όπου η ημερήσια ατομική ηχοέκθεση του εργαζομένου είναι δυνατό να υπερβαίνει τα 85 dB (A), οι εργαζόμενοι πρέπει να ενημερώνονται κατάλληλα για το που και πότε εφαρμόζονται οι διατάξεις του άρθρου 6.  Στις θέσεις εργασίας όπου η ημερήσια ατομική ηχοέκθεση του εργαζομένου είναι δυνατό να υπερβαίνει τα 90 dB (A) ή όπου η μέγιστη τιμή της στιγμιαίας μη σταθμισμένης ηχητικής πίεσης τα 200 Pa, η ενημέρωση που αναφέρεται στο πρώτο εδάφιο, εφόσον είναι εύλογα εφικτό, πρέπει να παίρνει τη μορφή κατάλληλης σήμανσης. Επιπλέον, οι θέσεις αυτές πρέπει να οριοθετούνται και η είσοδος σ' αυτές πρέπει να υπόκειται σε περιορισμούς, αν ο κίνδυνος της ηχοέκθεσης το δικαιολογεί και αν τα μέτρα αυτά είναι εύλογα εφικτά.  Άρθρο 5  1. Οι κίνδυνοι που δημιουργούνται από την ηχοέκθεση πρέπει να μειώνονται στο κατώτατο εύλογα εφικτό επίπεδο, λαμβάνοντας υπόψη την τεχνική πρόοδο και τα διαθέσιμα μέτρα ελέγχου του θορύβου ιδίως στην πηγή.  2. Όταν η ημερήσια ατομική ηχοέκθεση ενός εργαζομένου ή η μέγιστη τιμή της στιγμιαίας μη σταθμισμένης ηχητικής πίεσης υπερβαίνουν τα 90 dB (A) και τα 200 Pa αντίστοιχα:  α) προσδιορίζονται οι λόγοι αυτών των υπερβάσεων και ο εργοδότης καταρτίζει και εφαρμόζει ένα πρόγραμμα τεχνικών μέτρων ή/και μέτρων οργάνωσης της εργασίας για να μειωθεί, εφόσον αυτό είναι εύλογα εφικτό, η ηχοέκθεση των εργαζομένων·  β) οι εργαζόμενοι και οι αντιπρόσωποί τους στην επιχείρηση ή στην εγκατάσταση ενημερώνονται επαρκώς για τις υπερβάσεις αυτές και τα μέτρα που ελήφθησαν κατ' εφαρμογή του στοιχείου α).  Άρθρο 6  1. Με την επιφύλαξη του άρθρου 5, όταν η ημερήσια ατομική ηχοέκθεση ενός εργαζόμενου ή η μέγιστη τιμή της στιγμιαίας μη σταθμισμένης ηχητικής πίεσης υπερβαίνουν τα 90 dB (A) και τα 200 Pa αντίστοιχα, πρέπει να χρησιμοποιούνται ατομικά ακοοπροστατευτικά μέσα.  2. Όταν η ηχοέκθεση που αναφέρεται στην παράγραφο 1 είναι ενδεχόμενο να υπερβεί τα 85 dB (Α), πρέπει να τίθενται στη διάθεση των εργαζομένων ατομικά ακοοπροστατευτικά μέσα.  3. Τα ατομικά ακοοπροστατευτικά μέσα πρέπει να παρέχονται σε επαρκή αριθμό από τον εργοδότη, η δε επιλογή του τύπου αυτών των μέσων γίνεται σε συνεργασία με τους ενδιαφερόμενους εργαζομένους, σύμφωνα με την εθνική νομοθεσία και πρακτική.  Τα ακοοπροστατευτικά μέσα πρέπει να είναι προσαρμοσμένα στον κάθε εργαζόμενο και στις συνθήκες εργασίας του λαμβάνοντας υπόψη την ασφάλεια και την υγεία του. Θεωρούνται κατάλληλα και επαρκή, σύμφωνα με την παρούσα οδηγία, αν, εφόσον χρησιμοποιούνται σωστά, ο κίνδυνος για την ακοή μπορεί εύλογα να αναμένεται λογικά ότι θα είναι μικρότερος από τον κίνδυνο που προέρχεται από την ηχοέκθεση, όπως αυτή αναφέρεται στην παράγραφο 1.  4. Αν η εφαρμογή του παρόντος άρθρου δημιουργεί κίνδυνο ατυχήματος, ο κίνδυνος αυτός πρέπει να μειώνεται, στο μέτρο που αυτό είναι εύλογα εφικτό, με τα κατάλληλα μέτρα.  Άρθρο 7  1. Όταν δεν είναι εύλογα εφικτή η μείωση της ημερήσιας ατομικής ηχοέκθεσης ενός εργαζομένου σε λιγότερο από 85 dB (A), ο εν λόγω εργαζόμενος δικαιούται παρακολούθησης της λειτουργίας της ακοής του από το γιατρό ή υπό την ευθύνη του γιατρού και, αν αυτός το κρίνει αναγκαίο, από ειδικευμένο γιατρό.  Οι λεπτομέρειες της παρακολούθησης αυτής καθορίζονται από τα κράτη μέλη σύμφωνα με τη νομοθεσία και την πρακτική που ακολουθούν.  2. Στόχος της παρακολούθησης αυτής είναι η διάγνωση οποιασδήποτε μείωσης της ακοής που οφείλεται στο θόρυβο και η διατήρηση της λειτουργίας της ακοής.  3. Τα αποτελέσματα της παρακολούθησης της λειτουργίας της ακοής των εργαζομένων φυλάσσονται σύμφωνα με την εθνική νομοθεσία και πρακτική.  Οι εργαζόμενοι έχουν πρόσβαση στα αποτελέσματα που τους αφορούν στο βαθμό που το επιτρέπει η εθνική νομοθεσία και πρακτική.  4. Τα κράτη μέλη λαμβάνουν τα αναγκαία μέτρα έτσι ώστε, στα πλαίσια της παρακολούθησης, ο υπεύθυνος γιατρός ή/και η υπεύθυνη αρχή να δίνουν κατάλληλες υποδείξεις για τα ατομικά προστατευτικά ή προληπτικά μέτρα που πρέπει ενδεχομένως να ληφθούν.  Άρθρο 8  1. Τα κράτη μέλη λαμβάνουν τα κατάλληλα μέτρα για να εξασφαλιστεί ότι:  α) κατά το σχεδιασμό, την κατασκευή ή/και την πραγματοποίηση νέων εγκαταστάσεων (νέα εργοστάσια, εγκαταστάσεις ή μηχανήματα, ουσιαστικές επεκτάσεις ή τροποποιήσεις υφισταμένων εργοστασίων ή εγκαταστάσεων, αντικατάσταση εγκαταστάσεων ή μηχανημάτων) τηρούνται οι διατάξεις του άρθρου 5 παράγραφος 1·  β) όταν μια νέα διάταξη (εργαλείο, μηχάνημα, συσκευή κλπ.) που προορίζεται να χρησιμοποιηθεί κατά την εργασία ενδέχεται να προκαλέσει στον εργαζόμενο που τη χρησιμοποιεί με τον ενδεδειγμένο τρόπο κατά το συμβατικό οκτάωρο εργασίας, ημερήσια ατομική ηχοέκθεση ίση ή ανώτερη από 85 dB (A) ή μια στιγμιαία μη σταθμισμένη ηχητική πίεση ίση ή ανώτερη από 200 Pa, θα υπάρχει διαθέσιμη επαρκής πληροφόρηση για τον προκαλούμενο θόρυβο σε συγκεκριμένες συνθήκες χρησιμοποίησης.  2. Το Συμβούλιο θα θεσπίσει, μετά από πρόταση της Επιτροπής, τις προδιαγραφές, όταν αυτό είναι εύλογα εφικτό, σύμφωνα με τις οποίες η διάταξη που αναφέρεται στην παράγραφο 1 στοιχείο β), εφόσον χρησιμοποιείται με τον ενδεδειγμένο τρόπο, δεν προκαλεί θόρυβο που είναι ενδεχόμενο να αποτελέσει κάποιο κίνδυνο για την ακοή.  Άρθρο 9  1. Στην περίπτωση που σε μια θέση εργασίας λόγω των χαρακτηριστικών της, η ημερήσια ατομική ηχοέκθεση του εργαζομένου κυμαίνεται σημαντικά από τη μια ημέρα εργασίας στην άλλη, τα κράτη μέλη μπορούν κατ' εξαίρεση να επιτρέπουν, για τους εργαζομένους που ασχολούνται σε ειδικές εργασίες, παρεκκλίσεις από το άρθρο 5 παράγραφος 2, το άρθρο 6 παράγραφος 1 και το άρθρο 7 παράγραφος 1, αλλά μόνον υπό την προϋπόθεση ότι ο εβδομαδιαίος μέσος όρος ηχοέκθεσης του εργαζομένου, όπως προκύπτει από κατάλληλο έλεγχο, δεν υπερβαίνει την οριακή τιμή που καθορίζεται στις εν λόγω διατάξεις.  2. α) Σε εξαιρετικές καταστάσεις, που δεν είναι εύλογα εφικτό να μειωθεί, με τεχνικά μέσα ή με μέτρα οργάνωσης της εργασίας, η ημερήσια ατομική ηχοέκθεση σε τιμές κάτω από 90 dB (A) και να εξασφαλισθεί ότι τα ατομικά ακοοπροστατευτικά μέσα που προβλέπονται στο άρθρο 6 είναι επαρκή και κατάλληλα κατά την έννοια της παραγράφου 3 δεύτερο εδάφιο του εν λόγω άρθρου, τα κράτη μέλη μπορούν να επιτρέψουν παρεκκλίσεις από τη διάταξη αυτή για περιορισμένα χρονικά διαστήματα, που μπορούν όμως να ανανεώνονται.  Ωστόσο, στην περίπτωση αυτή πρέπει να χρησιμοποιούνται ατομικά ακοοπροστατευτικά μέσα που παρέχουν τον υψηλότερο βαθμό προστασίας που είναι εύλογα εφικτός.  β) Επιπλέον, τα κράτη μέλη μπορούν κατ' εξαίρεση να επιτρέπουν, για τους εργαζόμενους που ασχολούνται σε ειδικές εργασίες, παρεκκλίσεις από το άρθρο 6 παράγραφος 1, αν η εφαρμογή αυτής της διάταξης επιφέρει αύξηση του συνολικού κινδύνου που διατρέχει η υγεία ή/και η ασφάλεια των εργαζομένων αυτών και αν η μείωση του κινδύνου αυτού με άλλα μέσα δεν είναι εύλογα εφικτή.  γ) Οι παρεκκλίσεις που αναφέρονται στα στοιχεία α) και β) πρέπει να συνοδεύονται από όρους που θα εξασφαλίζουν, λαμβανομένων υπόψη των ειδικών περιστάσεων, την ελαχιστοποίηση των κινδύνων που προκύπτουν απ' αυτές. Επανεξετάζονται περιοδικά και ανακαλούνται, μόλις αυτό είναι εύλογα εφικτό.  δ) Τα κράτη μέλη διαβιβάζουν κάθε δύο χρόνια στην Επιτροπή κατάλληλη γενική επισκόπηση των παρεκκλίσεων που αναφέρονται στα στοιχεία α) και β). Η Επιτροπή ενημερώνει σχετικά τα κράτη μέλη με τον ενδεδειγμένο τρόπο.  Άρθρο 10  Το Συμβούλιο επανεξετάζει την παρούσα οδηγία, μετά από πρόταση της Επιτροπής, πριν από την 1η Ιανουαρίου 1994, λαμβάνοντας υπόψη ιδίως την πρόοδο των επιστημονικών γνώσεων και της τεχνολογίας καθώς και την πείρα που θα έχει αποκτηθεί από την εφαρμογή της οδηγίας αυτής, με σκοπό την περαιτέρω μείωση των κινδύνων τους οποίους συνεπάγεται η έκθεση στο θόρυβο.  Στα πλαίσια αυτής της επενεξέτασης, το Συμβούλιο θα προσπαθήσει να θεσπίσει, μετά από πρόταση της Επιτροπής, ενδείξεις για τη μέτρηση του θορύβου, ακριβέστερες από εκείνες που αναφέρονται στο παράρτημα Ι.  Άρθρο 11  Τα κράτη μέλη φροντίζουν ώστε, πριν από τη λήψη μέτρων για την εφαρμογή της παρούσας οδηγίας, να ζητείται η γνώμη των οργανώσεων των εργαζομένων και των εργοδοτών, καθώς και να μπορούν οι αντιπρόσωποι των εργαζομένων στην επιχείρηση ή στην εγκατάσταση, όταν υπάρχουν, να εξασφαλίζουν την εφαρμογή τους ή να συμβάλλουν σ' αυτή. Άρθρο 12  1. Η μέτρηση του θορύβου και η παρακολούθηση της λειτουργίας της ακοής των εργαζομένων πραγματοποιούνται σύμφωνα με μεθόδους που ανταποκρίνονται τουλάχιστον στις διατάξεις των άρθρων 3 και 7 αντίστοιχα.  2. Στα παραρτήματα Ι και ΙΙ αναγράφονται ενδείξεις για τη μέτρηση του θορύβου και την παρακολούθηση της λειτουργίας της ακοής των εργαζομένων.  Προσαρμόζονται στην τεχνική πρόοδο σύμφωνα με την οδηγία 80/1107/ΕΟΚ και σύμφωνα με τη διαδικασία που προβλέπεται στο άρθρο 10 αυτής.  Άρθρο 13  1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο έως την 1η Ιανουαρίου 1990. Ενημερώνουν αμέσως την Επιτροπή σχετικά.  Ωστόσο, όσον αφορά την Ελληνική Δημοκρατία και την Πορτογαλική Δημοκρατία, η εφαρμοζόμενη ημερομηνία είναι η 1η Ιανουαρίου 1991.  2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου, τις οποίες θεσπίζουν στον τομέα που καλύπτει η παρούσα οδηγία. Η Επιτροπή ενημερώνει σχετικά τα άλλα κράτη μέλη.  Άρθρο 14  Η παρούσα οδηγία απευθύνεται στα κράτη μέλη.  Βρυξέλλες, 12 Μαΐου 1986.  Για το Συμβούλιο  Ο Πρόεδρος  W. F. van EEKELEN  (1) ΕΕ αριθ. C 289 της 5. 11. 1982, σ. 1, και ΕΕ αριθ. C 214 της 14. 8. 1984, σ. 11.  (2) ΕΕ αριθ. C 46 της 20. 2. 1984, σ. 130, και ΕΕ αριθ. C 117 της 30. 4. 1984, σ. 5.  (3) ΕΕ αριθ. C 23 της 30. 1. 1984, σ. 36.  (4) ΕΕ αριθ. C 165 της 11. 7. 1978, σ. 1, και ΕΕ αριθ. C 67 της 8. 3. 1984, σ. 2.  (5) ΕΕ αριθ. L 327 της 3. 12. 1980, σ. 8.  (1) 140 dB ως προς 20 μPa.  Εφόσον η μέγιστη τιμή της Α σταθμισμένης ηχητικής πίεσης, μετρούμενη σε ηχόμετρο με χαρακτηριστικό χρονικής στάθμισης Ι ( Impulse) (σύμφωνα με το IEC 651), δεν υπερβαίνει τα 130 dB (ΑΙ), μπορεί να γίνει δεκτό ότι η μέγιστη τιμή της στιγμιαίας μη σταθμισμένης ηχητικής πίεσης δεν υπερβαίνει τα 200 Pa.  ΠΑΡΑΡΤΗΜΑ Ι  ΕΝΔΕΙΞΕΙΣ ΓΙΑ ΤΗ ΜΕΤΡΗΣΗ ΤΟΥ ΘΟΡΥΒΟΥ  Α. 1. Γενικά  Τα μεγέθη που αναφέρονται στο άρθρο 2:  i) είτε μετρούνται απευθείας με ολοκληρωτικά ηχόμετρα,  ii) είτε υπολογίζονται με βάση τα αποτελέσματα των μετρήσεων της ηχητικής πίεσης και της διάρκειας της ηχοέκθεσης.  Οι μετρήσεις μπορούν να γίνονται στις θέσεις εργασίας των εργαζομένων ή με τη βοήθεια οργάνων που προσαρτώνται πάνω στο άτομο.  Το σημείο όπου γίνονται οι μετρήσεις καθώς και η διάρκεια των μετρήσεων αυτών πρέπει να είναι τα ενδεδειγμένα, ώστε να είναι δυνατός ο προσδιορισμός της ηχοέκθεσης κατά τη διάρκεια της ημέρας εργασίας.  2. Τεχνικός εξοπλισμός  2.1. Αν χρησιμοποιείται ολοκληρωτικό ηχόμετρο μέσου όρου, θα πρέπει να τηρούνται οι προδιαγραφές του δημοσιεύματος IEC 804.  Αν χρησιμοποιούνται ηχόμετρα, θα πρέπει να τηρούνται οι προδιαγραφές του δημοσιεύματος IEC 651. Θα προτιμούνται όργανα που διαθέτουν δείκτη υπερφόρτωσης.  Αν η μέθοδος μέτρησης περιλαμβάνει, ως ενδιάμεσο στάδιο, την εγγραφή δεδομένων σε μαγνητοταινία, τότε κατά την ανάλυσή τους θα λαμβάνονται υπόψη τα ενδεχόμενα σφάλματα που οφείλονται στις διαδικασίες εγγραφής και αναπαραγωγής.  2.2. Το όργανο που χρησιμοποιείται για την απευθείας μέτρηση της μέγιστης τιμής (κορυφοτιμής) της στιγμιαίας μη σταθμισμένης ηχητικής πίεσης θα έχει σταθερά χρόνου ανόδου όχι μεγαλύτερη από τα 100 μs.  2.3. Όλα τα όργανα θα βαθμονομούνται σε εργαστήριο κατά τα ενδεδειγμένα χρονικά διαστήματα.  3. Μετρήσεις  3.1. Διεξάγεται επιτόπου έλεγχος στην αρχή και στο τέλος κάθε ημέρας μετρήσεων.  3.2. Η μέτρηση της ηχητικής πίεσης θα πρέπει να γίνεται κατά προτίμηση σε αδιατάρακτο ηχητικό πεδίο στη θέση εργασίας (δηλαδή χωρίς να βρίσκεται εκεί το ενδιαφερόμενο άτομο) και το μικρόφωνο πρέπει να είναι τοποθετημένο στο σημείο ή στα σημεία όπου βρίσκεται κανονικά το πιο εκτεθειμένο αυτί.  Αν η παρουσία του ενδιαφερόμενου ατόμου είναι απαραίτητη:  i) το μικρόφωνο θα πρέπει να τοποθετείται σε μια απόσταση από το κεφάλι του που να μειώνει, κατά το δυνατόν, την επίδραση της ηχοπερίθλασης και της απόστασης στη μετρούμενη τιμή (0,1 m είναι μια καλή απόσταση),  ii) αν το μικρόφωνο πρέπει να τοποθετηθεί πολύ κοντά στο σώμα, θα πρέπει να γίνουν οι κατάλληλες προσαρμογές, ώστε να είναι δυνατό να προσδιορίζεται μια ισοδύναμη ηχητική πίεση αδιατάρακτου ηχητικού πεδίου.  3.3. Εν γένει, τα χαρακτηριστικά χρονικής στάθμισης «S» και «F» είναι αξιόπιστα, εφόσον το χρονικό διάστημα της μέτρησης είναι μεγάλο σε σχέση με τη σταθερά χρόνου της στάθμισης που έχει επιλεγεί, αλλά δεν ενδείκνυται για τον προσδιορισμό του LAeq, Te όταν η στάθμη του θορύβου παρουσιάζει ιδιαίτερα γρήγορες διακυμάνσεις.  3.4. Έμμεση μέτρηση της ηχοέκθεσης:  Το αποτέλεσμα της απευθείας μέτρησης του LAeq, Te μπορεί να υπολογιστεί κατά προσέγγιση, εφόσον είναι γνωστή η διάρκεια της ηχοέκθεσης και μετρηθούν οι περιοχές τιμών της ηχοστάθμης που μπορούν να προσδιοριστούν σαφώς· δειγματοληπτική μέθοδος και στατιστική κατανομή μπορούν να αποδειχθούν χρήσιμες.  4. Ακρίβεια της μέτρησης του θορύβου και του προσδιορισμού της ηχοέκθεσης  Ο τύπος των χρησιμοποιούμενων οργάνων και η τυπική απόκλιση των αποτελεσμάτων επηρεάζουν την ακρίβεια της μέτρησης. Κατά τη σύγκριση με μια οριακή τιμή θορύβου, η ακρίβεια της μέτρησης είναι εκείνη που καθορίζει την περιοχή των τιμών των ενδείξεων, όταν δεν μπορεί να ληφθεί απόφαση για το αν έχουν ξεπεραστεί οι οριακές τιμές. Αν δεν είναι δυνατό να ληφθεί απόφαση, η μέτρηση πρέπει να επαναληφθεί με μεγαλύτερη ακρίβεια.  Οι ακριβέστερες μετρήσεις επιτρέπουν τη λήψη απόφασης σε όλες τις περιπτώσεις. Β. Οι μικρής διάρκειας μετρήσεις με απλά ηχόμετρα είναι απόλυτα ικανοποιητικές στην περίπτωση εργαζομένων που επιδίδονται, χωρίς να αλλάζουν θέση, σε επαναλαμβανόμενες δραστηριότητες που παράγουν, σε γενικές γραμμές, τις ίδιες στάθμες ευρυζωνικού θορύβου όλη την ημέρα. Όταν όμως η ηχητική πίεση στην οποία εκτίθεται ένας εργαζόμενος παρουσιάζει διακυμάνσεις που εκτείνονται σε μεγάλη περιοχή σταθμών ή/και έχουν ακανόνιστα χρονικά χαρακτηριστικά, ο προσδιορισμός της ημερήσιας ατομικής ηχοέκθεσης ενός εργαζόμενου γίνεται όλο και πιο περίπλοκος· στην περίπτωση αυτή, η ορθότερη μέθοδος συνίσταται στη μέτρηση της ηχοέκθεσης καθ' όλη τη διάρκεια της εργασίας με ολοκληρωτικό ηχόμετρο.  Όταν ένα ολοκληρωτικό ηχόμετρο που ανταποκρίνεται στις προδιαγραφές του δημοσιεύματος IEC 804 (το οποίο καλύπτει ικανοποιητικά την περίπτωση της μέτρησης της ισοδύναμης στάθμης της ηχητικής πίεσης παλμικού θορύβου) τηρεί τουλάχιστον τις απαιτήσεις του τύπου 1 και έχει δεόντως βαθμονομηθεί σε εργαστήριο πρόσφατα, και αν το μικρόφωνο έχει τοποθετηθεί σωστά (βλέπε σημείο 3.2), τα αποτελέσματα επιτρέπουν, πλην εξαιρέσεων, να ληφθεί απόφαση για το αν έχει γίνει υπέρβαση μιας δεδομένης ηχοέκθεσης (πρβ. σημείο 4), ακόμα και σε περίπλοκες καταστάσεις. Επομένως, η μέθοδος αυτή έχει γενική εφαρμογή και μπορεί να χρησιμοποιηθεί ως μέθοδος αναφοράς.  ΠΑΡΑΡΤΗΜΑ ΙΙ  ΕΝΔΕΙΞΕΙΣ ΓΙΑ ΤΗΝ ΠΑΡΑΚΟΛΟΥΘΗΣΗ ΤΗΣ ΛΕΙΤΟΥΡΓΙΑΣ ΤΗΣ ΑΚΟΗΣ ΤΩΝ ΕΡΓΑΖΟΜΕΝΩΝ  Για την παρακολούθηση της λειτουργίας της ακοής των εργαζομένων λαμβάνονται υπόψη τα ακόλουθα:  1. Η παρακολούθηση θα πρέπει να γίνεται σύμφωνα με την πρακτική της ιατρικής της εργασίας και να περιλαμβάνει:  - αν χρειάζεται, μια αρχική εξέταση που θα πραγματοποιείται πριν από την έκθεση στο θόρυβο ή στην αρχή της έκθεσης,  - περιοδικές εξετάσεις κατά διαστήματα που θα ποικίλλουν ανάλογα με τη σοβαρότητα του κινδύνου και θα ορίζονται από το γιατρό.  2. Κάθε εξέταση θα πρέπει να συνίσταται τουλάχιστον σε ωτοσκόπηση, σε συνδυασμό με ακοομετρικό έλεγχο, που θα περιλαμβάνει ακοομέτρηση κατωφλίου αερόφερτου καθαρού τόνου σύμφωνα με το σημείο 6.  3. Η αρχική εξέταση θα πρέπει να περιλαμβάνει και το ιατρικό ιστορικό· η αρχική ωτοσκόπηση και ο ακοομετρικός έλεγχος πρέπει να επαναλαμβάνοναι εντός δώδεκα μηνών.  4. Η περιοδική εξέταση θα πρέπει να πραγματοποιείται τουλάχιστον κάθε πέντε χρόνια εφόσον η ημερήσια ατομική ηχοέκθεση του εργαζόμενου παραμένει μικρότερη από 90 dB (Α).  5. Οι εξετάσεις θα πρέπει να πραγματοποιούνται από τα αρμόδια πρόσωπα σύμφωνα με την εθνική νομοθεσία και πρακτική και μπορούν να οργανώνονται κατά διαδοχικά στάδια (προκαταρκτική εξέταση, εξέταση από ειδικευμένο γιατρό).  6. Ο ακοομετρικός έλεγχος θα πρέπει να τηρεί τις απαιτήσεις του προτύπου ISO 6189-1983, που συμπληρώνονται ως εξής:  Η ακοομέτρηση καλύπτει επίσης τη συχνότητα 8 000 Hz· η στάθμη του θορύβου του περιβάλλοντος επιτρέπει τη μέτρηση της στάθμης κατωφλίου ακοής ίσης προς 0 dB σε σχέση με το πρότυπο ISO 389-1975.  Ωστόσο, μπορούν να χρησιμοποιηθούν και άλλες μέθοδοι, αρκεί να δίνουν συγκρίσιμα αποτελέσματα.


Avis juridique important

|

31976L0762

Οδηγία 76/762/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών που αφορούν τους εμπροσθίους φανούς ομίχλης των οχημάτων με κινητήρα και τους λαμπτήρες τους

Επίσημη Εφημερίδα αριθ. L 262 της 27/09/1976 σ. 0122 - 0134 Φινλανδική ειδική έκδοση: Κεφάλαιο 13 τόμος 5 σ. 0151  Ελληνική ειδική έκδοση: Κεφάλαιο 13 τόμος 4 σ. 0097  Σουηδική ειδική έκδοση: Κεφάλαιο 13 τόμος 5 σ. 0151  Ισπανική ειδική έκδοση: Κεφάλαιο 13 τόμος 5 σ. 0161  Πορτογαλική ειδική έκδοση : Κεφάλαιο 13 τόμος 5 σ. 0161

ΟΔΗΓΙΑ ΤΟΥ ΣΥΜΒΟΥΛΙΟΥ της 27ης Ιουλίου 1976 περί προσεγγίσεως των νομοθεσιών των Κρατών μελών που αφορούν τους εμπροσθίους φανούς ομίχλης των οχημάτων με κινητήρα και τους λαμπτήρες τουςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν τα οχήματα με κινητήρα, αφορούν μεταξύ άλλων στους εμπροσθίους φανούς ομίχλης- ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να υιοθετηθούν οι ίδιες προδιαγραφές από όλα τα Κράτη μέλη, είτε συμπληρωματικά είτε σε αντικατάσταση των υφισταμένων ρυθμίσεων, ιδίως για να καταστεί  δυνατή η εφαρμογή για κάθε τύπο οχήματος, της διαδικασίας εγκρίσεως ΕΟΚ που ρυθμίζεται από την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών όσον αφορά στην έγκριση των οχημάτων με κινητήρα  και των ρυμουλκουμένων τους (3)- ότι με την οδηγία 76/756/ΕΟΚ (4), το Συμβούλιο εξέδωσε τις κοινές προδιαγραφές που αφορούν στην τοποθέτηση διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους- ότι με μία διαδικασία επικυρώσεως εναρμονισμένη ως προς τους εμπροσθίους φανούς ομίχλης, κάθε Κράτος μέλος είναι σε θέση να διαπιστώνει την τήρηση των κοινών προδιαγραφών κατασκευής και δοκιμών και να ενημερώνει τα άλλα Κράτη μέλη για την διαπίστωση με  αποστολή ενός αντιγράφου του συνταχθέντος δελτίου επικυρώσεως για κάθε τύπο εμπροσθίων φανών ομίχλης- ότι η εναπόθεση ενός σήματος επικυρώσεως ΕΟΚ επί όλων των διατάξεων των κατασκευασμένων σύμφωνα προς τον επικυρωμένο τύπο καθιστά περιττό τον τεχνικό  έλεγχο αυτών των διατάξεων στα άλλα Κράτη μέλη- ότι συνιστάται να λαμβάνονται υπόψη ορισμένες τεχνικές προδιαγραφές που υιοθετήθηκαν από την Οικονομική Επιτροπή του ΟΗΕ για την Ευρώπη στον κανονισμό αριθ. 19 (ομοιόμορφες προδιαγραφές περί της επικυρώσεως των φανών ομίχλης για οχήματα με κινητήρα) (5)  ο οποίος προσαρτάται στη συμφωνία της 20ήςΜαρτίου 1958 περί θεσπίσεως ομοιομόρφων συνθηκών επικυρώσεως και της αμοιβαίας αναγνωρίσεως της επικυρώσεως των εξοπλισμών και εξαρτημάτων των οχημάτων με κινητήρα- ότι η προσέγγιση των εθνικών νομοθεσιών που αφορούν στα οχήματα με κινητήρα περιλαμβάνει αναγνώριση μεταξύ των Κρατών μελών των διενεργηθέντων ελέγχων από καθένα από αυτά με βάση τις κοινές προδιαγραφές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Κάθε Κράτος μέλος προβαίνει στην επικύρωση ΕΟΚ κάθε τύπου εμπροσθίου φανού ομίχλης αν είναι σύμφωνος με τις προδιαγραφές κατασκευής και δοκιμής που προβλέπονται στα παραρτήματα 0, II, III, IV και V.  2. Το Κράτος μέλος που προέβη στην επικύρωση ΕΟΚ λαμβάνει όλα τα αναγκαία μέτρα για να επιβλέπει, όσον αυτό είναι αναγκαίο την πιστότητα της κατασκευής προς τον επικυρωμένο τύπο, εν ανάγκη σε συνεργασία με τις αρμόδιες αρχές των άλλων Κρατών μελών. Η  επίβλεψη αυτή περιορίζεται σε δειγματοληψίες.   Άρθρο 2  Τα Κράτη μέλη χορηγούν στον κατασκευαστή ή τον εντολοδόχο του ένα σήμα επικυρώσεως ΕΟΚ σύμφωνο προς τα υποδείγματα που καθορίζονται στο παράρτημα II για κάθε τύπο εμπροσθίων φανών ομίχλης που επικυρώνουν δυνάμει του 1ου άρθρου.  Τα Κράτη μέλη θεσπίζουν όλες τις απαραίτητες διατάξεις για να εμποδίσουν τη χρήση σημάτων δυναμένων να προκαλέσουν συγχύσεις μεταξύ άλλων διατάξεων και των εμπροσθίων φανών ομίχλης, των οποίων ο τύπος επεκυρώθη δυνάμει του 1ου άρθρου.   Άρθρο 3  1. Τα Κράτη μέλη δεν δύνανται να απαγορεύσουν τη διάθεση στην αγορά εμπροσθίων φανών ομίχλης για λόγους που αφορούν στην κατασκευή τους ή στη λειτουργία τους, εφόσον αυτοί φέρουν το σήμα επικυρώσεως ΕΟΚ.  2. Εντούτοις, ένα Κράτος μέλος δύναται να απαγορεύσει τη διάθεση στην αγορά εμπροσθίων φανών ομίχλης που φέρουν το σήμα επικυρώσεως ΕΟΚ, εφόσον αυτοί συστηματικά δεν είναι σύμφωνοι προς τον επικυρωμένο τύπο.  Το Κράτος αυτό ενημερώνει αμέσως τα άλλα Κράτη μέλη και την Επιτροπή για τα ληφθέντα μέτρα, εκθέτοντας τους λόγους της αποφάσεώς του.   Άρθρο 4  Οι αρμόδιες αρχές κάθε Κράτους μέλους αποστέλλουν σε αυτές των άλλων Κρατών μελών, εντός προθεσμίας ενός μηνός, αντίγραφο των δελτίων επικυρώσεως, των οποίων το υπόδειγμα εμφαίνεται στο παράρτημα I, που συνετάγησαν για κάθε τύπο εμπροσθίου  φανού ομίχλης που επικυρώνουν ή αρνούνται να επικυρώσουν.   Άρθρο 5.  1. Αν το Κράτος μέλος που προέβη στην επικύρωση ΕΟΚ διαπιστώνει ότι πολλοί εμπρόσθιοι φανοί ομίχλης που φέρουν το ίδιο σήμα επικυρώσεως ΕΟΚ δεν είναι σύμφωνοι προς τον επικυρωμένο τύπο, λαμβάνει τα αναγκαία μέτρα για να εξασφαλισθεί η πιστότης  της κατασκευής προς τον επικυρωμένο τύπο. Οι αρμόδιες αρχές του Κράτους αυτού ενημερώνουν αυτές των άλλων Κρατών μελών για τα ληφθέντα μέτρα τα οποία δύνανται να επεκταθούν έως την ανάκληση της επικυρώσεως ΕΟΚ, εφόσον η μη πιστότης είναι συστηματική. Οι  αρχές αυτές λαμβάνουν τα ίδια μέτρα αν ενημερωθούν από τις αρμόδιες αρχές ενός άλλου Κράτους για την ύπαρξη ελλείψεως πιστότητος.  2. Οι αρμόδιες αρχές των Κρατών μελών ενημερώνονται αμοιβαίως εντός προθεσμίας ενός μηνός, για την ανάκληση δοθείσης επικυρώσεως ΕΟΚ, καθώς επίσης και για τους λόγους που δικαιολογούν το μέτρο αυτό.   Άρθρο 6  Κάθε απόφαση επιφέρουσα άρνηση ή ανάκληση επικυρώσεως ή απαγόρευση διαθέσεως στην αγορά ή χρήσεως, ληφθείσα δυνάμει των διατάξεων που θεσπίσθηκαν σε εκτέλεση της παρούσης οδηγίας, αιτιολογείται επακριβώς. Κοινοποιείται στον ενδιαφερόμενο με την  υπόδειξη των ενδίκων μέσων που προβλέπονται από την ισχύουσα νομοθεσία και των προθεσμιών εντός των οποίων δύνανται να ασκηθούν τα ένδικα αυτά μέσα.   Άρθρο 7  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν τους εμπροσθίους φανούς ομίχλης, εφ' όσον αυτοί φέρουν το σήμα επικυρώσεως ΕΟΚ και είναι τοποθετημένοι σύμφωνα με  τις προδιαγραφές που καθορίζονται στην οδηγία 76/756/ΕΟΚ.   Άρθρο 8  Τα Κράτη μέλη δεν δύνανται να αρνηθούν ή να απαγορεύσουν την πώληση, την καταχώρηση στα μητρώα, τη θέση σε κυκλοφορία ή τη χρήση ενός οχήματος για λόγους αφορώντες στους εμπροσθίους φανούς ομίχλης, αν αυτοί φέρουν το σήμα επικυρώσεως ΕΟΚ και  είναι τοποθετημένοι σύμφωνα με τις προδιαγραφές που καθορίζονται στην οδηγία 76/756/ΕΟΚ.   Άρθρο 9  Ως όχημα, κατά την έννοια της παρούσης οδηγίας, νοείται κάθε όχημα με κινητήρα που προορίζεται να κυκλοφορεί επί οδού με ή χωρίς αμάξωμα, έχον τουλάχιστον τέσσερις τροχούς και εκ κατασκευής μεγίστη ταχύτητα μεγαλύτερη των 25 km/h εξαιρουμένων  των οχημάτων που μετακινούνται επί σιδηροτροχιών, των ελκυστήρων και των γεωργικών μηχανών, καθώς και των μηχανημάτων δημοσίων έργων.   Άρθρο 10  Οι τροποποήσεις που είναι αναγκαίες για να προσαρμοσθούν οι προδιαγραφές των παραρτημάτων στην τεχνική πρόοδο εκδίδονται σύμφωνα με την διαδικασία που προβλέπεται στο άρθρο 13 της οδηγίας 70/156/ΕΟΚ.   Άρθρο 11  Τα Κράτη μέλη εκδίδουν και δημοσιεύουν πριν από την 1η Ιουλίου 1977 τις διατάξεις που είναι αναγκαίες για να συμμορφωθούν προς την παρούσα οδηγία. Ενημερώνουν αμέσως περί αυτού την Επιτροπή. Εφαρμόζουν τις διατάξεις αυτές από την 1η Οκτωβρίου  1977 το αργότερο.  Από της κοινοποιήσεως της παρούσης οδηγίας, τα Κράτη μέλη μεριμνούν για την ενημέρωση της Επιτροπής εγκαίρως για να δυνηθεί να παρουσιάσει τις παρατηρήσεις της επί παντός σχεδίου νομοθετικών, κανονιστικών ή διοικητικών διατάξεων τις οποίες σκοπεύουν να  θεσπίσουν στον τομέα που διέπεται από την παρούσα οδηγία.   Άρθρο 12  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 27 Ιουλίου 1976.  Για το Συμβούλιο Ο Πρόεδρος M. van der STOEL  Κατάλογος παραρτημάτων  Παράρτημα Ο (6)() - Ορισμοί, εξειδικεύσεις γενικού χαρακτήρα, φωτισμός, πιστότης παραγωγής Παράρτημα I - Υπόδειγμα δελτίου επικυρώσεως ΕΟΚ Παράρτημα II - Όροι επικυρώσεως ΕΟΚ και σήμανση συμπληρωματικό παράρτημα Παράδειγμα σήματος επικυρώσεως ΕΟΚ Παράρτημα III (6)() - Λαμπτήρες για τους εμπροσθίους φανούς ομίχλης Παράρτημα IV (6)() - Λαμπτήρες-πρότυπα για εμπροσθίους φανούς ομίχλης Παράρτημα V (6)() - Οθόνη μετρήσεων  (1) ΕΕ αριθ. Α 55 της 13. 5. 1974, σ. 14.  (2) ΕΕ αριθ. Α 109 της 19. 9. 1974, σ. 24.  (3) ΕΕ αριθ. Ν 42 της 23. 2. 1970, σ. 1.  (4) ΕΕ αριθ. Ν 262 της 27. 9. 1976, σ. 1.  (5) Έγγραφο της Οικονομικής Επιτροπής για την Ευρώπη E/ECE/324 E/ECE/Trans/505 Rev. 1/add 18 rev. της 22. 8. 1974.  (6)() Οι τεχνικές απαιτήσεις των παραρτημάτων είναι ανάλογες προς εκείνες του κανονισμού αριθ. 19 rev.1 της Οικονομικής Επιτροπής για την Ευρώπη. Ειδικώτερα οι υποδιαιρέσεις σε σημεία είναι ίδιες. Για το λόγο αυτό αν ένα σημείο του κανονισμού αριθ. 19  rev. 1, δεν έχει αντίστοιχο στην παρούσα οδηγία, ο αριθμός του αναφέρεται για υπενθύμιση εντός παρενθέσεων.      ΠΑΡΑΡΤΗΜΑ Ο   ΟΡΙΣΜΟΙ, ΕΞΕΙΔΙΚΕΥΣΕΙΣ ΓΕΝΙΚΟΥ ΧΑΡΑΚΤΗΡΑ, ΦΩΤΙΣΜΟΣ, ΠΙΣΤΟΤΗΣ ΠΑΡΑΓΩΓΗΣ  1. ΟΡΙΣΜΟΙ 1.1. Εμπρόσθιος φανός ομίχλης Ως "εμπρόσθιος φανός ομίχλης", νοείται ο φανός που χρησιμεύει για τη βελτίωση του φωτισμού της οδού σε περίπτωση ομίχλης, χιονοπτώσεως, καταιγίδος ή νέφους κόνεως.  1.2. Τύπος εμπροσθίου φανού ομίχλης Ως "τύπος εμπροσθίου φανού ομιχλης", νοούνται οι εμπρόσθιοι φανοί ομίχλης που δεν παρουσιάζουν μεταξύ τους ουσιαστικές διαφορές, των διαφορών αυτών δυναμένων να αφορούν ιδίως στα ακόλουθα σημεία:  1.2.1. Βιομηχανικό ή εμπορικό σήμα,  1.2.2. Χαρακτηριστικά του οπτικού συστήματος,  1.2.3. Πρόσθετα στοιχεία, ικανά να μεταβάλλουν τα οπτικά αποτελέσματα δι' ανακλάσεως, διαθλάσεως ή απορροφήσεως,  1.2.4. Τύπος λαμπτήρος (2.) (3.) (4.) 5. ΕΞΕΙΔΙΚΕΥΣΕΙΣ ΓΕΝΙΚΟΥ ΧΑΡΑΚΤΗΡΑ 5.1. Κάθε ένα από τα παρουσιαζόμενα δείγματα σύμφωνα προς το σημείο 1.2.3. του παραρτήματος II πρέπει να πληρεί τις εξειδικεύσεις που υποδεικνύονται στα σημεία 6 και 7.  5.2. Οι εμπρόσθιοι φανοί ομίχλης, πρέπει να έχουν σχεδιασθεί και κατασκευασθεί κατά τέτοιο τρόπο ώστε, υπό κανονικές συνθήκες χρήσεως και παρ' όλους τους κραδασμούς στους οποίους είναι δυνατό να υποβληθούν, να είναι εξασφαλισμένη η καλή λειτουργία τους  και να διατηρούν τα χαρακτηριστικά που επιβάλλει η παρούσα οδηγία.  Η σωστή θέση της υάλου πρέπει να προσδιορίζεται σαφώς, η δε ύαλος και ο ανακλαστήρας πρέπει να έχουν προσδιορισθεί κατά τρόπο ώστε να αποφεύγεται κάθε περιστροφή κατά τη διάρκεια της χρήσεως.  5.3. Η επαλήθευση της πιστότητος προς τις προδιαγραφές του παρόντος σημείου πραγματοποιείται δι' οπτικής επιθεωρήσεως και αν χρειασθεί μέσω μιας εγκαταστάσεως δοκιμής.  6. ΦΩΤΙΣΜΟΣ 6.1. Οι εμπρόσθιοι φανοί ομίχλης πρέπει να είναι κατασκευασμένοι κατά τέτοιο τρόπο ώστε να δίδουν φωτισμό με περιορισμένο θάμβωμα.  6.2. Για να επαληθευθεί ο φωτισμός που παράγεται εξ ενός εμπροσθίου φανού ομίχλης, χρησιμοποιείται μία οθόνη τοποθετημένη κατακορύφως, σε απόσταση 25 m έμπροσθεν της υάλου του φανού και καθέτως προς τον άξονά του. Το σημείο HV είναι η βάση της καθέτου  της αγομένης εκ του κέντρου του φανού προς την οθόνη. Η γραμμή hh είναι οριζόντιος, η οποία διέρχεται από το HV (βλ. παράρτημα V).  6.3. Στην περίπτωση ενός τύπου μη εσφραγισμένης κατασκευής, χρησιμοποιείται ένας λαμπτήρας-πρότυπο με άχρωμη λυχνία του τύπου που υποδεικνύει ο κατασκευαστής, σύμφωνα προς τις προδιαγραφές του παραρτήματος IV, ο οποίος έχει κατασκευασθεί για ονομαστική  τάση 12 V και παρέχεται από τον κατασκευαστή. Ο λαμπτήρας αυτός τροφοδοτείται με τέτοια τάση ώστε να δίδει την προβλεπομένη για τις δοκιμές ροή που αντιστοιχεί στον τύπο του. Σε περίπτωση τύπου εσφραγισμένης κατασκευής, η τροφοδότηση γίνεται στην τάση  δοκιμής (6,0 V, 12,0 V ή 24,0 αναλόγως της περιπτώσεως).  6.4. Η δέσμη πρέπει να παράγει επί της οθόνης, σε ελάχιστο πλάτος 225 cm εκατέρωθεν της vv, μία οριζόντια τομή αρκετά ευκρινής ώστε να επιτρέπει τη ρύθμιση με τη βοήθεια αυτής της τομής.  6.5. Ο εμπρόσθιος φανός ομίχλης είναι προσανατολισμένος κατά τέτοιο τρόπο ώστε επί της οθόνης, η τομή να ευρίσκεται 50 cm υπό τη γραμμή hh.  6.6. Ο εμπρόσθιος φανός ομίχλης που έχει ρυθμισθεί κατ' αυτό τον τρόπο, πρέπει να πληρεί τους όρους που αναφέρονται στο σημείο 6.7.  6.7. Ο παραγόμενος επί της οθόνης φωτισμός (βλέπε παράρτημα V) πρέπει να ανταποκρίνεται στις προδιαγραφές του ακολούθου πίνακος:   "" ID="1">A> ID="2">225 cm εκατέρωθεν της γραμμής vv και 75 cm υπεράνω της hh,> ID="3">  0,15 και  1"> ID="1">B> ID="2">1 250 cm εκατέρωθεν της γραμμής vv και 150 cm υπεράνω της hh περιλαμβανομένης της hh (εκτός της ζώνης A)> ID="3">  1">  ID="1">C> ID="2">1 250 cm εκατέρωθεν της γραμμής vv και αρχής γενομένης από 150 cm υπεράνω της hh. Σε κάθε διεύθυνση σχηματίζουσα με το οριζόντιο επίπεδο, γωνία μεγαλύτερη των 15o προς τα επάνω, η φωτεινή ένταση του προβολέως πρέπει να περιορίζεται στα  200 cd.> ID="3">  0,5"> ID="1">D> ID="2">450 cm εκατέρωθεν της γραμμής vv και περιλαμβανομένη μεταξύ των παραλλήλων προς την hh κειμένων αντιστοίχως στα 75 και 150 cm κάτωθεν της hh.> ID="3">Επί πάσης κατακορύφου γραμμής της περιοχής αυτής πρέπει να  υπάρχει τουλάχιστον ένα σημείο (a, b, c) όπου ο φωτισμός είναι  1,5"> ID="1">E> ID="2">Από 450 cm έως 1 000 cm εκατέρωθεν της περιοχής D και περιλαμβανομένη μεταξύ των παραλλήλων προς την hh κειμένων αντιστοίχως στα 75 και 150 cm κάτωθεν της hh.>  ID="3">Επί πάσης κατακορύφου γραμμής της περιοχής αυτής πρέπει να υπάρχει τουλάχιστον ένα σημείο όπου ο φωτισμός είναι  0,5""Σημείωση: Οι εξειδικεύσεις φωτισμού έχουν επίσης εφαρμογή στις ευθείες που ορίζουν τις περιοχές. Για τις παρακείμενες σε δύο  περιοχές ευθείες, εφαρμόζεται η πλέον αυστηρή προδιαγραφή.  Ο φωτισμός μετρείται, είτε με λευκό φως, είτε με έγχρωμο φως όπως προβλέπει ο κατασκευαστής για την κανονική χρήση του εμπροσθίου φανού ομίχλης. Σε καμμία εκ των περιοχών B και C.> Ο φωτισμός μετρείται, είτε με λευκό φως, είτε με έγχρωμο φως όπως προβλέπει ο κατασκευαστής για την κανονική χρήση του εμπροσθίου φανού ομίχλης. Σε καμμία εκ των περιοχών B και C δεν πρέπει να υπάρχουν μεταβολές φωτισμού αν είναι επιβλαβείς στην καλή  ορατότητα.  6.8. Ο φωτισμός επί της οθόνης που αναφέρεται στο σημείο 6.7 μετρείται δι' ενός φωτοηλεκτρικού κυττάρου ωφελίμου επιφανείας, περιλαμβανομένης σε ένα τετράγωνο πλευράς 65 mm.  7. ΧΡΩΜΑ ΤΟΥ ΕΚΠΕΜΠΟΜΕΝΟΥ ΦΩΤΟΣ Η επικύρωση ΕΟΚ δύναται να ληφθεί για ένα τύπο εμπροσθίου φανού ομίχλης εκπέμποντος είτε λευκό είτε κίτρινο φως (1)(). Ο ενδεχόμενος χρωματισμός της φωτεινής δέσμης, δύναται να παραχθεί είτε εκ της λυχνίας του λαμπτήρα, είτε εκ της υάλου του εμπροσθίου  φανού ομίχλης, είτε καθ' οιονδήποτε άλλο κατάλληλο τρόπο.  (8.) (9.) 10. ΠΙΣΤΟΤΗΣ ΠΑΡΑΓΩΓΗΣ Κάθε εμπρόσθιος φανός ομίχλης που φέρει σήμα επικυρώσεως ΕΟΚ πρέπει να είναι σύμφωνος προς τον επικυρωμένο τύπο και να πληρεί τους αναφερομένους στο σημείο 6 φωτομετρικούς όρους.  (11.) (12.)   (1)() Ο αυτός ορισμός όπως για το κίτρινο "selectif" αλλά με διαφορετικό συντελεστή καθαρότητος. Το όριο προς το λευκό είναι y    x + 0,940 και y  0,440 αντί για y    x + 0,966 όπως για το κίτρινο "selectif".       ΠΑΡΑΡΤΗΜΑ I   ΥΠΟΔΕΙΓΜΑ ΔΕΛΤΙΟΥ ΕΠΙΚΥΡΩΣΕΩΣ (Μέγιστο σχήμα: Α4 (210 x 297))  Διοικητική ένδειξη Γνωστοποίηση περί της επικυρώσεως ΕΟΚ, της αρνήσεως, της ανακλήσεως της επικυρώσεως ΕΟΚ ή της επεκτάσεως της επικυρώσεως ΕΟΚ, της αρνήσεως, της ανακλήσεως της επεκτάσεως επικυρώσεως ΕΟΚ ενός τύπου εμπροσθίου φανού ομίχλης Αριθμός επικυρώσεως...  1. Προβλεπόμενος εμπρόσθιος φανός ομίχλης για εκπομπή λευκού/κιτρίνου φωτός (1)()....  ....  2. Εμπρόσθιος φανός ομίχλης, για τον οποίο χρησιμοποιείται λαμπτήρας τύπου F1,F2,F3,H1,H2,H3 (1)()....  3. Ονομαστική τάση (αν πρόκειται για εσφραγισμένο τύπο) .... Volt.  4. Βιομηχανικό ή εμπορικό σήμα....  5. Ονοματεπώνυμο και διεύθυνση του κατασκευαστή....  6. Ονοματεπώνυμο και διεύθυνση τυχόν εντολοδόχου του....  7. Υπεβλήθη προς επικύρωση ΕΟΚ την....  8. Τεχνική υπηρεσία επιφορτισμένη με τις δοκιμές επικυρώσεως ΕΟΚ....  9. Ημερομηνία πρακτικού χορηγηθέντος από αυτή την υπηρεσία....  10. Αριθμός πρακτικού χορηγηθέντος απ' αυτή την υπηρεσία....  11. Επέκταση της επικυρώσεως: κίτρινο/λευκό (1)()....  12. Ημερομηνία της επικυρώσεως/αρνήσεως/ανακλήσεως της επικυρώσεως ΕΟΚ (1)()....  13. Ημερομηνία της επεκτάσεως της επικυρώσεως ΕΟΚ/αρνήσεως/ανακλήσεως της επεκτάσεως της επικυρώσεως ΕΟΚ....  14. Ενιαία επικύρωση ΕΟΚ χορηγηθείσα με βάση το σημείο 3.3 του παραρτήματος II σε μία διάταξη φωτισμού και φωτεινής σηματοδοτήσεως περιλαμβάνουσα πολλούς φανούς και ιδίως....  15. Ημερομηνία αρνήσεως/ανακλήσεως (1)() ενιαίας επικυρώσεως ΕΟΚ....  16. Τόπος....  17. Ημερομηνία....  18. Υπογραφή....  19. Το συνημμένο σχέδιο, αριθ. .... αναπαριστά τον φανό σε εμπροσθία όψη, με τις ραβδώσεις της υάλου, και σε εγκάρσια τομή....  20. Τυχόν παρατηρήσεις....  ....    (1)() Διαγράψατε την ή τις περιττές ενδείξεις.       ΠΑΡΑΡΤΗΜΑ II   ΟΡΟΙ ΕΠΙΚΥΡΩΣΕΩΣ ΕΟΚ ΚΑΙ ΣΗΜΑΝΣΗ  1. ΑΙΤΗΣΗ ΕΠΙΚΥΡΩΣΕΩΣ ΕΟΚ 1.1. Η αίτηση επικυρώσεως ΕΟΚ υποβάλλεται από τον κάτοχο του βιομηχανικού ή του εμπορικού σήματος, ή από τον εντολοδόχο του.  1.2. Για κάθε τύπο εμπροσθίου φανού ομίχλης, ή αίτηση συνοδεύεται:  1.2.1. από μία σύντομη τεχνική περιγραφή. Σε περίπτωση κατά την οποία ο φανός δεν είναι εσφραγισμένου τύπου, ο τύπος του λαμπτήρα πρέπει να διευκρινίζεται. Ο τύπος αυτός είναι από εκείνους των οποίων τα χαρακτηριστικά αναφέρονται στο παράρτημα III.  1.2.2. από σχέδια, σε τρία αντίτυπα, αρκετά λεπτομερή για να επιτρέψουν την αναγνώριση του τύπου και τα οποία αναπαριστούν το φανό σε εγκαρσία τομή (αξονική) και σε εμπροσθία όψη με τις λεπτομέρειες των ραβδώσεων αν είναι σκόπιμο.  Τα σχέδια πρέπει να δεικνύουν την προβλεπομένη θέση για τον αριθμό επικυρώσεως ΕΟΚ και το πρόσθετο σύμβολο σε σχέση προς το ορθογώνιο του σήματος επικυρώσεως ΕΟΚ.  1.2.3. από δύο δείγματα του τύπου εμπροσθίου φανού ομίχλης.  2. ΕΓΓΡΑΦΕΣ 2.1. Τα δείγματα ενός τύπου εμπροσθίου φανού ομίχλης που υποβάλλονται προς επικύρωση ΕΟΚ πρέπει να φέρουν το εμπορικό ή βιομηχανικό σήμα του αιτούντος.  Το σήμα τούτο πρέπει να είναι απολύτως ευανάγνωστο και ανεξίτηλο.  2.2. Κάθε φανός περιλαμβάνει συγχρόνως επί της υάλου και επί του κυρίως σώματος, ένα χώρο επαρκούς μεγέθους για το σήμα επικυρώσεως ΕΟΚ. Ο χώρος αυτός πρέπει να υποδεικνύεται επί των αναφερομένων στο σημείο 1.2.2 σχεδίων.  3. ΕΠΙΚΥΡΩΣΗ ΕΟΚ 3.1. Εφ' όσον όλα τα υποβληθέντα συμφώνως προς το σημείο 1 δείγματα συμφωνούν προς τις διατάξεις των σημείων 5, 6 και 7 του παραρτήματος Ο, χορηγείται η επικύρωση ΕΟΚ και δίδεται ένας αριθμός επικυρώσεως.  3.2. Ο αριθμός αυτός δεν δίδεται πλέον σε κανένα άλλο τύπο εμπροσθίου φανού ομίχλης εκτός της περιπτώσεως επεκτάσεως της επικυρώσεως ΕΟΚ σε ένα άλλο τύπο εμπροσθίου φανού ομίχλης που δεν διαφέρει παρά μόνο στο χρώμα του εκπεμπομένου φωτός.  3.3. Εφ' όσον η επικύρωση ΕΟΚ ζητείται για ένα τύπο διατάξεως φωτισμού και φωτεινής σηματοδοτήσεως που περιλαμβάνει έναν εμπρόσθιο φανό ομίχλης και άλλους φανούς δύναται να χορηγηθεί ενιαίο σήμα επικυρώσεως ΕΟΚ υπό τον όρο ότι ο εμπρόσθιος φανός ομίχλης  ανταποκρίνεται στις προδιαγραφές της παρούσης οδηγίας και κάθε άλλος φανός που αποτελεί μέρος του τύπου διατάξεως φωτισμού και φωτεινής σηματοδοτήσεως για τον οποίο ζητείται η επικύρωση ΕΟΚ ανταποκρίνεται στην ειδική οδηγία η οποία εφαρμόζεται επ'  αυτού.  4. ΣΗΜΑΝΣΗ 4.1. Κάθε εμπρόσθιος φανός ομίχλης σύμφωνος προς επικυρωμένο τύπο σε εφαρμογή της παρούσης οδηγίας, πρέπει να φέρει σήμα επικυρώσεως ΕΟΚ.  4.2. Το σήμα αυτό αποτελείται:  Από ένα ορθογώνιο στο εσωτερικό του οποίου τοποθετείται το γράμμα "e" ακολουθούμενο από έναν αριθμό ή την ομάδα γραμμάτων διακριτικών του Κράτους μέλους που χορήγησε την επικύρωση:  1 για τη Γερμανία 2 για τη Γαλλία 3 για την Ιταλία 4 για τις Κάτω Χώρες 6 για το Βέλγιο 11 για το Ηνωμένο Βασίλειο 13 για το Λουξεμβούργο DK για την Δανία IRL για την Ιρλανδία και από έναν αριθμό επικυρώσεως ΕΟΚ που εντιστοιχεί στον αριθμό του δελτίου επικυρώσεως ΕΟΚ συνταχθέντος για τον τύπο του εμπροσθίου φανού ομίχλης.  4.3. Το σήμα επικυρώσεως ΕΟΚ συμπληρώνεται με το πρόσθετο σύμβολο "B".  4.4. Ο αριθμός επικυρώσεως ΕΟΚ πρέπει να τίθεται πλησίον του ορθογωνίου του περιγεγραμμένου περί το γράμμα "e" σε οποιαδήποτε θέση σε σχέση προς αυτό.  4.5. Το σήμα επικυρώσεως ΕΟΚ και το πρόσθετο σύμβολο πρέπει να εναποτίθενται επί της υάλου ή επί μιας εκ των υάλων κατά τέτοιο τρόπο ώστε να είναι ανεξίτηλα και πλήρως ευανάγνωστα ακόμη και όταν οι εμπρόσθιοι φανοί ομίχλης είναι προσηρμοσμένοι στο  όχημα.  4.6. Παράδειγμα του σήματος επικυρώσεως συμπεπληρωμένον δια του προσθέτου συμβόλου δίδεται στο συμπληρωματικό παράρτημα.  4.7. Σε περίπτωση χορηγήσεως ενός αριθμού ενιαίας επικυρώσεως ΕΟΚ που προβλέπεται στο σημείο 3.3. για ένα τύπο διατάξεως φωτισμού και φωτεινής σηματοδοτήσεως που περιλαμβάνει έναν εμπρόσθιο φανό ομίχλης και άλλους φανούς δύναται να εναποτεθεί ένα μόνο  σήμα επικυρώσεως ΕΟΚ το οποίο περιλαμβάνει:  - ένα ορθογώνιο στο εσωτερικό του οποίου τίθεται το γράμμα "e" ακολουθούμενο από τον αριθμό ή την ομάδα γραμμάτων διακριτικών του χορηγήσαντος την επικύρωση Κράτους μέλους,  - έναν αριθμό επικυρώσεως ΕΟΚ,  - τα πρόσθετα σύμβολα που προβλέπονται στις διάφορες οδηγίες βάσει των οποίων εχορηγήθη η επικύρωση ΕΟΚ.  4.8. Οι διαστάσεις των διαφόρων στοιχείων αυτού του σήματος δεν πρέπει να είναι μικρότερες από τις μεγαλύτερες των ελαχίστων διαστάσεων που προδιαγράφονται για τις μεμονωμένες σημάνσεις από τις οδηγίες βάσει των οποίων εχορηγήθη η επικύρωση ΕΟΚ.   Συμπληρωματικό παράρτημα   ΠΑΡΑΔΕΙΓΜΑ ΣΗΜΑΤΟΣ ΕΠΙΚΥΡΩΣΕΩΣ   Η διάταξη που φέρει το ανωτέρω σήμα επικυρώσεως ΕΟΚ είναι ένας εμπρόσθιος φανός ομίχλης για τον οποίο η επικύρωση ΕΟΚ εχορηγήθη στο Ηνωμένο Βασίλειο (e 11) υπό τον αριθμό 1471.       ΠΑΡΑΡΤΗΜΑ III   ΛΑΜΠΤΗΡΕΣ ΓΙΑ ΦΑΝΟΥΣ ΟΜΙΧΛΗΣ        ΠΑΡΑΡΤΗΜΑ IV   ΛΑΜΠΤΗΡΕΣ - ΠΡΟΤΥΠΑ ΓΙΑ ΕΜΠΡΟΣΘΙΟΥΣ ΦΑΝΟΥΣ ΟΜΙΧΛΗΣ   "" ID="1">D> ID="2">29 max.> ID="3">36 max.> ID="4">41 max.> ID="5">10 max."> ID="1">b> ID="2">46 max.> ID="3">50 max.> ID="4">45 max.> ID="5">49 max."> ID="1">c> ID="2">21,5 +- 0,15> ID="3">30 +- 0,15> ID="4">28,5 +- 0,15> ID="5">25 +- 0,15">  ID="1">d1> ID="2" ASSV="2">+- 0,2> ID="3" ASSV="2">+- 0,2> ID="4" ASSV="2">+- 0,2> ID="5">+- 0,2"> ID="1">d2> ID="5">+- 0,25"> ID="1">f> ID="2">6 a 7,5> ID="3">(1) 4 a 7> ID="4">5 +- 1> ID="5">5,5 +- 0,5"> ID="1">β> ID="2">90o +- 3o> ID="3">90o +-  3o"> ID="1">Τάση δοκιμής> ID="2">13,2 V> ID="3">13,5 V> ID="4">13,2 V> ID="5">13,2 V"> ID="1">Ισχύς στην τάση δοκιμής> ID="2">55,5 W +- 10 %> ID="3">35 W +- 10 %> ID="4">45 W +- 10 %> ID="5">62 W +- 7,5 %"> ID="1">Φωτεινή ροή δοκιμής των εμπροσθίων  φανών ομίχλης> ID="2">800 lm> ID="3">540 lm> ID="4">650 lm> ID="5">1 150 lm"">   (1) Το άκρο του νήματος πρέπει να ευρίσκεται σε σχέση προς τον άξονα αναφοράς του λαμπτήρα σε απόσταση 2,5 +- 0,2.     ΠΑΡΑΡΤΗΜΑ V   ΟΘΟΝΗ ΜΕΤΡΗΣΕΩΣ ΤΟΠΟΘΕΤΗΜΕΝΗ ΣΤΑ 25 M


Avis juridique important

|

31992L0102

Οδηγία 92/102/ΕΟΚ του Συμβουλίου της 27ης Νοεμβρίου 1992 για την αναγνώριση και την καταγραφή των ζώων

Επίσημη Εφημερίδα αριθ. L 355 της 05/12/1992 σ. 0032 - 0036 Φινλανδική ειδική έκδοση: Κεφάλαιο 3 τόμος 46 σ. 0090  Σουηδική ειδική έκδοση: Κεφάλαιο 3 τόμος 46 σ. 0090

ΟΔΗΓΙΑ 92/102/ΕΟΚ ΤΟΥ ΣΥΜΒΟΥΛΙΟΥ  της 27ης Νοεμβρίου 1992  για την αναγνώριση και την καταγραφή των ζώωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι στο άρθρο 3 παράγραφος 1 στοιχείο γ) της οδηγίας 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που απαιτούνται για το ενδοκοινοτικό εμπόριο ορισμένων ζώντων ζώων και προϊόντων με προοπτική  την υλοποίηση της εσωτερικής αγοράς (3), ορίζεται ότι τα ζώα που προορίζονται για το ενδοκοινοτικό εμπόριο πρέπει να αναγνωρίζονται σύμφωνα εμ τις απαιτήσεις της κοινοτικής νομοθεσίας και να καταγράφονται κατά τρόπο που να επιτρέπει τον προσδιορισμό της  εκμετάλλευσης του κέντρου ή του οργανισμού καταγωγής ή διέλευσης τους και ότι αυτά τα συστήματα αναγνώρισης και καταγραφής πρέπει να επεκταθούν, πριν από την 1η Ιανουαρίου 1993, στις στις μετακινήσεις ζώων εντός της επικράτειας κάθε κράτους μέλους-  ότι, σύμφωνα με το άρθρο 14 της οδηγίας 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί  τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (4), η αναγνώριση και η καταγραφή, όπως προβλέπονται στο άρθρο 3 που προορίζονται για σφαγή και τα καταχωρημένα ιπποειδή, πρέπει να πραγματοποιούνται μετά τη διεξαγωγή των εν λόγω ελέγχων-   ότι, για τη διαχείριση ορισμένων κοινοτικών καθεστώτων ενίσχυσης στον τομέα της γεωργίας, απαιτείται η αναγνώριση κάθε ζώου ξεχωριστά για ορισμένα είδη ζωικού κεφαλαίου- ότι το σύστημα αναγνώρισης και καταγραφής πρέπει, κατά συνέπεια, να είναι κατάλληλο  για την εφαρμογή και τον έλεγχο των εν λόγω μέτρων,  ότι είναι αναγκαίο να εξασφαλιστεί η ταχεία και αποτελεσματική ανταλλαγή πληροφόρησης μεταξύ των κρατών μελών για την ορθή εφαρμογή της παρούσας οδηγίας- ότι έχουν θεσπιστεί κοινοτικές διατάξεις, αφενός μεν με τον κανονισμό (ΕΟΚ) αριθ. 1468/81 του  Συμβουλίου της 19ης Μαΐου 1981 περί της αμοιβαίας συνδρομής μεταξύ των διοικητικών αρχών των κρατών μελών και της συνεργασίας των αρχών αυτών με την Επιτροπή, με σκοπό τη διασφάλιση της ορθής εφαρμογής των τελωνειακών ή γεωργικών ρυθμίσεων (5), αφετέρου  δε με την οδηγία 89/608/ΕΟΚ του Συμβουλίου της 21ης Νοεμβρίου 1989 για την αμοιβαία συνδρομή μεταξύ των διοικητικών αρχών των κρατών μελών και τη συνεργασία των αρχών αυτών με την Επιτροπή για τη διασφάλιση της ορθής εφαρμογής της κτηνιατρικής και  ζωοτεχνικής νομοθεσίας (6)-  ότι οι κάτοχοι ζώων πρέπει να τηρούν ενημερωμένα μητρώα όσον αφορά τα ζώα που βρίσκονται στην εκμετάλλευσή τους- ότι τα πρόσωπα που εμπλέκονται στο εμπόριο ζώων πρέπει να τηρούν μητρώα όσον αφορά τις εμπορικές συναλλαγές- ότι η αρμόδια αρχή πρέπει να  έχει, κατ' αίτησή της, πρόσβαση σε αυτά τα μητρώα-  ότι, για να είναι δυνατόν να εντοπίζονται με ταχύτητα και ακρίβεια οι μετακινήσεις ζώων, πρέπει αυτά να είναι αναγνωρίσιμα- ότι η μορφή και το περιεχόμενο του σήματος πρέπει, όσον αφορά τα βοοειδή, να καθοριστούν σε κοινοτική βάση- ότι, όσον αφορά τους  χοίρους, τα προβατοειδή και τα αιγοειδή, η φύση του σήματος θα πρέπει να αποφασισθεί αργότερα και, μέχρις ότου ληφθεί η απόφαση, θα πρέπει να διατηρηθούν τα εθνικά συστήματα αναγνώρισης για τις μετακινήσεις που προορίζονται στην εθνική αγορά-  ότι θα πρέπει να προβλεφθεί δυνατότητα παρεκκλίσεων από τις απαιτήσεις όσον αφορά τα σήματα, στην περίπτωση ζώων τα οποία μετακινούνται απευθείας από ένα αγρόκτημα σε ένα σφαγείο- ότι, ωστόσο, τα ζώα αυτά πρέπει οπωσδήποτε να είναι αναγνωρίσιμα ώστε να  μπορεί να εντοπίζεται το αγρόκτημα καταγωγής τους-  ότι θα πρέπει να προβλεφθεί δυνατότητα παρέκκλισης από την υποχρέωση καταγραφής για τα άτομα που κατέχουν ζώα για δική τους χρήση και, προκειμένου να ληφθούν υπόψη ορισμένες ειδικές περιπτώσεις, από τις λεπτομέρειες τήρησης μητρώων-  ότι στην περίπτωση ζώων των οποίων το σήμα έχει καταστεί δυσανάγνωστο ή έχει απωλεσθεί, πρέπει να προβλέπεται νέο σήμα το οποίο να συνδέεται με το προηγούμενο σήμα-  οτι η παρούσα οδηγία δεν πρέπει να θίγει τις ειδικές απαιτήσεις που προβλέπονται στην απόφαση 89/153/ΕΟΚ της Επιτροπής της 13ης Φεβρουαρίου 1989 όσον αφορά τον συσχετισμό μεταξύ των δειγμάτων τα οποία λαμβάνονται για εξέταση καταλοίπων αφενός και,  αφετέρου, των ζώων και των εκμεταλλεύσεων από τις οποίες προέρχονται (7) ή κάθε διάταξη εφαρμογής που έχει θεσπιστεί σύμφωνα με την οδηγία 91/496/ΕΟΚ-  ότι θα πρέπει να προβλεφθεί μια διαδικασία διαχείρισης για τη θέσπιση κάθε διάταξης που είναι αναγκαία για την εφαρμογή της παρούσας οδηγίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η παρούσα οδηγία καθορίζει τις στοιχειώδεις απαιτήσεις όσον αφορά την αναγνώριση και καταγραφή των ζώων, με την επιφύλαξη λεπτομερέστερων κοινοτικών κανόνων που μπορεί να θεσπιστούν για την εξάλειψη ή τον έλεγχο των ασθενειών.  Η παρούσα οδηγία εφαρμόζεται με την επιφύλαξη της απόφασης 89/153/ΕΟΚ και των εκτελεστικών διατάξεων που θεσπίζονται σύμφωνα με την οδηγία 91/496/ΕΟΚ, και λαμβανομένου υπόψη του άρθρου 5 του κανονισμού (ΕΟΚ) αριθ. 3508/92 του Συμβουλίου της 27ης  Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (8).  Άρθρο 2  Για τους σκοπούς της παρούσας οδηγίας νοείται ως:  α) ζώο: κάθε ζώο των ειδών που αναφέρονται στις οδηγίες 64/432/ΕΟΚ (9) και 91/68/ΕΟΚ (10)-  β) εκμετάλλευση: κάθε εγκατάσταση, κτίσμα ή, σε περίπτωση υπαίθριας κτηνοτροφίας, τόπος όπου κρατούνται, εκτρέφονται ή μεταφέρονται ζώα-  γ) κάτοχος: κάθε φυσικό ή νομικό πρόσωπο που είναι, έστω και προσωρινά, υπεύθυνο για κάποια ζώα-  δ) αρμόδια αρχή: η κεντρική αρχή κράτους μέλους η οποία είναι αρμόδια για τη διενέργεια των κτηνιατρικών ελέγχων ή κάθε αρχή στην οποία η κεντρική αρχή έχει μεταβιβάσει αυτήν την αρμοδιότητα για τους σκοπούς της παρούσας οδηγίας-  ε) εμπόριο: το εμπόριο όπως ορίζεται από το άρθρο 2 της οδηγίας 90/425/ΕΟΚ.  Άρθρο 3  1. Τα κράτη μέλη μεριμνούν ώστε:  α) η αρμόδια αρχή να διαθέτει ενημερωμένο κατάλογο όλων των εκμεταλλεύσεων που κατέχουν ζώα επίπτοντα στο πεδίο εφαρμογής της παρούσας οδηγίας και βρίσκονται στο έδαφος της- στον κατάλογο πρέπει να προσδιορίζεται το είδος των κατεχόμενων ζώων και οι  κάτοχοι αυτών, οι δε εκμεταλλεύσεις πρέπει να παραμένουν στον κατάλογο μέχρι να παρέλθουν τρία έτη από τη στιγμή που δεν υπήρχαν ζώα ατις εκμεταλλεύσεις αυτές. Ο κατάλογος αναφέρει επίσης το σήμα ή τα σήματα που χρησιμοποιούνται για την αναγνώριση της  εκμετάλλευσης, σύμφωνα με το άρθρο 5 παράγραφος 2 στοιχείο α) και στοιχείο γ) δεύτερο εδάφιο και παράγραφος 3 τρίτο εδάφιο, καθώς και το άρθρο 8-  β) η Επιτροπή, η αρμόδια αρχή και κάθε αρχή υπεύθυνη για τον έλεγχο της εφαρμογής του κανονισμού (ΕΟΚ) αριθ. 3508/92 να μπορούν να έχουν πρόσβαση σε όλες τις πληροφορίες που λαμβάνονται δυνάμει της παρούσας οδηγίας.  2. Μπορεί να επιτραπεί, σύμφωνα με την διαδικασία που προβλέπεται στο άρθρο 18 της οδηγίας 90/425/ΕΟΚ, στα κράτη μέλη να μην περιλαμβάνουν στον κατάλογο που προβλέπεται από την παράγραφο 1 στοιχείο α), τα φυσικά πρόσωπα που είναι κάτοχοι τριών, το πολύ,  αιγοπροβάτων για τα οποία δεν ζητούν καμία επιδότηση ή, προκειμένου να ληφθούν υπόψη ιδιάζουσες καταστάσεις, ενός χοίρου, και τα οποία προορίζονται για δική τους χρήση ή κατανάλωση, εφόσον καθένα από αυτά τα ζώα υποβάλλεται, πριν από οιαδήποτε  μετακίνηση, στους ελέγχους που προβλέπονται από την παρούσα οδηγία.  Άρθρο 4  1. Τα κράτη μέλη μεριμνούν ώστε:  α) κάθε κάτοχος βοοειδών ή χοίρων, που αναφέρονται στην οδηγία 64/432/ΕΟΚ και περιλαμάνονται στον κατάλογο του άρθρου 3 παράγραφος 1 στοιχείο α), να τηρεί μητρώο όπου να εμφαίνεται ο αριθμός των ζώων που υπάρχουν στην εκμετάλλευσή του.  Στο μητρώο αυτό πρέπει να καταχωρούνται διαρκώς όλες οι γεννήσεις και όλοι οι θάνατοι και οι μετακινήσεις (αριθμός εισερχομένων και εξερχομένων ζώων για κάθε μετακίνηση) με βάση τουλάχιστον τα στοιχεία αυξομείωσης του αριθμού τους και να αναφέρεται,  ανάλογα με την περίπτωση, η καταγωγή ή ο προορισμός των ζώων και η ημερομηνία των αυξομειώσεων.  Το σήμα αναγνώρισης που σύμφωνα με τα άρθρα 5 και 8 επιτίθεται στα ζώα πρέπει να αναφέρεται σε όλες τις περιπτώσεις.  Ωστόσο, για τους χοίρους, δεν είναι υποχρεωτική η αναγραφή των γεννήσεων και των θανάτων.  Στην περίπτωση πάντως των χοίρων καθαρής φυλής και υβριδίων εγγεγραμμένων σε γενεαλογικό βιβλίο, σύμφωνα με την οδηγία 88/661/ΕΟΚ (11), είναι δυνατόν να γίνει δεκτό, με τη διαδικασία του άρθρου 18 της οδηγίας 90/425/ΕΟΚ, ένα σύστημα καταχώρισης με βάση  την ατομική αναγνώριση των ζώων, εφόσον παρέχει εχέγγυα ισοδύναμα με εκείνα που παρέχει το μητρώο-  β) κάθε κάτοχος αιγοπροβάτων, του οποίου η εκμετάλλευση είναι εγγεγραμμένη στον κατάλογο που προβλέπεται από το άρθρο 3 παράγραφος 1 στοιχείο α), τηρεί μητρώο στο οποίο εμφαίνεται τουλάχιστον ο συνολικός αριθμός αιγοπροβάτων που υπάρχουν στην  εκμετάλλευσή του κάθε χρόνο σε μια συγκεκριμένη ημερομηνία την οποία καθορίζει η αρμόδια αρχή.  Το μητρώο αυτό πρέπει επίσης να περιλαμβάνει:  - συνεχή παρακολούθηση του αριθμού των θηλυκών ζώων της εκμετάλλευσης ηλικίας άνω των δώδεκα μηνών ή που έχουν γεννήσει πριν από αυτή την ηλικία και τα οποία ευρίσκονται στην εκμετάλλευση,  - τις μετακινήσεις (αριθμό εισερχομένων και εξερχομένων ζώων για κάθε μετακίνηση) των αιγοπροβάτων, με βάση τουλάχιστον τα στοιχεία αυξομείωσης του αριθμού τους, αναφέροντας, ανάλογα με την περίπτωση, την καταγωγή ή τον προορισμό των ζώων, το σήμα τους  και την ημερομηνία αυτών των αυξομειώσεων.  2. Ωστόσο, με τη διαδικασία του άρθρου 18 της οδηγίας 90/425/ΕΟΚ, ένα απλουστευμένο σύστημα τηρήσεως μητρώου, πρέπει να καθιερωθεί, πριν από την 1η Ιανουαρίου 1993 για τα βουβάλια και, πριν από την 1η Οκτωβρίου 1994 για τα αιγοπρόβατα που μετακινούνται  μεταξύ θερινών και χειμερινών βοσκοτόπων και για όλα τα προαναφερόμενα ζώα που κρατούνται σε κοινούς βοσκοτόπους ή που εκτρέφονται σε γεωγραφικά απομονωμένες περιοχές.  3. Τα κράτη μέλη μεριμνούν επίσης ώστε:  α) κάθε κάτοχος ζώων να παρέχει στην αρμόδια αρχή, όταν του το ζητά, κάθε πληροφορία σχετικά με την καταγωγή, τα αναγνωστικά στοιχεία και, ενδεχομένως, τον προορισμό των ζώων τα οποία είχε στην κυριότητα ή την κατοχή του ή τα οποία μετέφερε, εμπορεύθηκε  ή έσφαξε-  β) κάθε κάτοχος ζώων, που προορίζονται ή προέρχονται από αγορά ή σημείο συγκέντρωσης, να παρέχει έγγραφο με τα λεπτομερή στοχεία των ζώων, συμπεριλαμβανομένων των αριθμών ή σημάτων αναγνώρισης κάθε βοοειδούς, στον έμπορο που, στην αγορά ή στο σημείο  συγκέντρωσης, κατέχει προσωρινά τα εν λόγω ζώα.  Ο έμπορος αυτός μπορεί να χρησιμοποιεί τα έγγραφα που λαμβάνονται σύμφωνα με το πρώτο εδάφιο για να εκπληρώσει τις υποχρεώσεις που προβλέπονται στην παράγραφο 1 στοιχείο α) τρίτο εδάφιο-  γ) τα μητρώα και οι πληροφορίες αυτές να φυλάσσονται στην εκμετάλλευση και να είναι στη διάθεση της αρμόδιας αρχής, όποτε ζητηθούν, επί ελάχιστο χρονικό διάστημα όχι μικρότερο από τριετία, που θα καθορίσει η αρμόδια αρχή.  Άρθρο 5  1. Τα κράτη μέλη μεριμνούν ώστε να τηρούνται οι ακόλουθες γενικές αρχές:  α) τα σήματα αναγνώρισης πρέπει να επιτίθενται στα ζώα πριν από την αναχώρησή τους από την εκμετάλλευση στην οποία γεννήθηκαν-  β) κανένα σήμα δεν επιτρέπεται να αφαιρείται ή να αντικαθίσταται χωρίς τη σχετική άδεια της αρμόδιας αρχής.  Όταν ένα σήμα έχει γίνει δυσανάγνωστο ή έχει απωλεσθεί, επιτίθεται στο ζώο νέο σήμα σύμφωνα με το παρόν άρθρο-  γ) ο κάτοχος πρέπει να καταχωρεί το νέο σήμα στο μητρώο που αναφέρεται στο άρθρο 4 ούτως ώστε να συνδέεται με το σήμα που είχε επιτεθεί στο ζώο προηγουμένως-  δ) το αναγνωριστικό ενώτιο που προβλέπεται στην παράγραφο 2 στοιχείο α) πρέπει να είναι τυποποιημένο πρότυπο εγκεκριμένο από την αρμόδια αρχή, να μην είναι παραποιήσιμο και να είναι ευανάγνωστο καθόλη τη διάρκεια της ζωής του ζώου. Δεν πρέπει να είναι  δυνατόν να επαναχρησιμοποιηθεί. Πρέπει να είναι τέτοιας φύσεως ώστε να παραμένει επί του ζώου χωρίς να του είναι επιβλαβές, από άποψη συνθηκών διαβίωσης.  2. Όσον αφορά τα βοοειδή, τα κράτη μέλη μεριμνούν ώστε:  α) σε κάθε ζώο που αναφέρεται στο άρθρο 2 της οδηγίας 64/432/ΕΟΚ το οποίο βρίσκεται στην εκμετάλλευση, να επιτίθεται αναγνωριστικό ενώτιο περιλαμβάνον αλφαριθμητικό κωδικό 14 στοιχείων το πολύ που επιτρέπει την αναγνώριση κάθε ζώου ξεχωριστά καθώς και  της εκμετάλλευσης απ' όπου κατάγεται ή, στην περίπτωση των ταύρων που προορίζονται για πολιτιστικές ή αθλητικές εκδηλώσεις, εξαιρουμένων των πανηγύρεων και εκθέσεων, με σύστημα αναγνώρισης που εξασφαλίζει ισοδύναμα εχέγγυα και έχει αναγνωριστεί από την  Επιτροπή.   Τα αναγνωριστικά ενώτια που αναφέρονται στο πρώτο εδάφιο πρέπει να επιτίθενται στο ζώο το αργότερο εννέα μήνες μετά την ημερομηνία έκδοσης, με τη διαδικασία του άρθρου 18 της οδηγίας 90/425/ΕΟΚ, των λεπτομερειών αναγνώρισης του κράτους μέλους και της  εκμετάλλευσης καταγωγής του ζώου. Τα ζώα στα οποία επιτίθενται σημεία αναγνώρισης πριν από τη λήξη της εννεάμηνης αυτής περιόδου, πρέπει να σημαδεύονται είτε βάσει των εθνικών συστημάτων που προβλέπονται στο τρίτο εδάφιο είτε με το σήμα που προβλέπεται  στο πρώτο εδάφιο.  Σύμφωνα με τη διαδικασία που προβλέπεται στο άρθρο 8 της οδηγίας 90/425/ΕΟΚ, αυτή η εννεάμηνη προσθεμία, κατόπιν αιτήματος ενός κράτους μέλους θα παραταθεί μέχρι την 1η Ιουλίου 1994.  Ωστόσο, τα ζώα στα οποία έχουν επιτεθεί σημεία αναγνώρισης πριν από τη λήξη της εννεάμηνης περιόδου βάσει των ισχυόντων εθνικών συστημάτων αναγνώρισης που έχουν κοινοποιηθεί στην Επιτροπή, εξακολουθούν να ελέγχονται βάσει των συστημάτων αυτών-  β) τα αναγνωριστικά σήματα να αποδίδονται στην εκμετάλλευση, να κατανέμονται και να επιτίθενται στα ζώα σύμφωνα με τις λεπτομέρειες που καθορίζει η αρμόδια αρχή-  γ) τα αναγνωριστικά σήματα να επιτίθενται στα ζώα το αργότερο 30 ημέρες μετά τη γέννησή τους.  Ωστόσο, η αρμόδια αρχή μπορεί να αναβάλει αυτή τη σήμανση μέχρι το ζώο να φθάσει στην ηλικία των έξι μηνών κατ' ανώτατο όριο, εφόσον ζώο εφοδιάζεται από τον εκτροφέα, πριν από την ηλικία των 30 ημερών, με προσωρινό σήμα αναγνωρισμένο από την εν λόγω  αρχή το οποίο επιτρέπει την αναγνώριση της εκμετάλλευσης όπου γεννήθηκε, και υπό την προϋπόθεση ότι το ζώο δεν μπορεί να εγκαταλείψει την εκμετάλλευση παρά μόνον για σφαγή σε σφαγείο που ευρίσκεται στο έδαφος της αρμοδιότητας της ίδιας αρμόδιας αρχής με  αυτήν που αναγνώρισε το προσωρινό σήμα, χωρίς να περάσει από άλλη εκμετάλλευση.  Ωστόσο, η αρμόδια αρχή μπορεί να δεχθεί ότι τα μοσχάρια, που προορίζονται να σφαγούν πριν από την ηλικία των έξι μηνών και μεταφέρονται πριν φθάσουν την ηλικία των 30 ημερών, σύμφωνα με ένα εθνικό σύστημα μετακίνησης, το οποίο έχει αναγνωρισθεί με τη  διαδικασία του άρθρου 18 της οδηγίας 90/425/ΕΟΚ και το οποίο επιτρέπει τουλάχιστον τον προσδιορισμό της εκμετάλλευσης ελεύθερης πάχυνσης, υπό την προϋπόθεση ότι μεταφέρθηκαν σε αυτήν απ' ευθείας από την εκμετάλλευση όπου γεννήθηκαν και ότι τα ζώα που  μετακινούνται στα πλαίσια των συστημάτων αυτών δεν είναι επιλέξιμα για πριμοδότηση.  3. Τα άλλα ζώα, εκτός από τα βοοειδή, πρέπει να σημαδεύονται το συντομότερο δυνατό, και οπωσδήποτε πριν φύγουν από την εκμετάλλευση, μέσω ενωτίου ή δερματοστιξίας (τατουάζ), που επιτρέπει τη σύνδεση του ζώου με την εκμετάλλευση προέλευσής του και τη  δυνατότητα αναφοράς στον κατάλογο του άρθρου 3 παράγραφος 1 στοιχείο α) καθώς και σε κάθε άλλο συνοδευτικό έγγραφο που πρέπει να αναφέρει αυτό το ενώτιο ή την δερματοστιξία.  Τα κράτη μέλη μπορούν, μέχρις ότου ληφθεί η απόφαση που προβλέπεται από το άρθρο 10 της παρούσας οδηγίας και κατά παρέκκλιση από το άρθρο 3 παράγραφος 1 στοιχείο γ) δεύτερο εδάφιο της οδηγίας 90/425/ΕΟΚ, να εφαρμόζουν για όλες τις μετακινήσεις ζώων,  πλην των βοοειδών, στο εσωτερικό του εδάφους τους, το εθνικό τους σύστημα αναγνώρισης. Το σύστημα αυτό πρέπει να επιτρέπει την αναγνώριση της εκμετάλλευσης απ' όπου προέρχονται τα ζώα και την ανεύρεση της εκμετάλλευσης γεννήσεώς τους. Τα κράτη μέλη  κοινοποιούν στην Επιτροπή τα συστήματα που σκοπεύουν να εφαρμόσουν για το σκοπό αυτόν από την 1η Ιουλίου 1993 για τους χοίρους και από την 1η Ιουλίου 1994 για τα αιγοπρόβατα. Με τη διαδικασία του άρθρου 18 της οδηγίας 90/425/ΕΟΚ, είναι δυνατόν να  ζητηθεί από ένα κράτος μέλος να επιφέρει τις δέουσες τροποποιήσεις στο σύστημά του αν δεν πληροί την προϋπόθεση που αναφέρεται στην δεύτερη φράση.  Τα ζώα που φέρουν προσωρινό αναγνωριστικό σήμα μιας παρτίδας πρέπει να συνοδεύονται κατά την μετακίνησή τους από ένα έγγραφο που επιτρέπει τον καθορισμό της καταγωγής τους, του ιδιοκτήτη τους, του τόπου αναχώρησης και του τόπου προορισμού.  Ωστόσο, η αρμόδια αρχή μπορεί να επιτρέπει την μετακίνηση αιγοπροβάτων μη εφοδιασμένων με σήματα ανάμεσα στις εκμεταλλεύσεις του ίδιου υγειονομικού καθεστώτος που ανήκουν στον ίδιο ιδιοκτήτη και που βρίσκονται στο έδαφος της εν λόγω αρχής, εφόσον η  μετακίνηση αυτή πραγματοποιείται στο πλαίσιο εθνικού συστήματος που επιτρέπει να αναγνωρίζεται η εκμετάλλευση γέννησης κάθε ζώου. Τα κράτη μέλη πρέπει να κοινοποιούν, πριν από την 1η Ιουλίου 1994, στην Επιτροπή τα συστήματα τα οποία προτίθενται να  εφαρμόσουν για το σκοπό αυτό. Με τη διαδικασία που προβλέπεται στο άρθρο 18 της οδηγίας 90/425/ΕΟΚ, ένα κράτος μέλος μπορεί να κληθεί να τροποποιήσει αυτό το σύστημα, εφόσον αυτό δεν είναι σύμφωνο με την προαναφερόμενη προϋπόθεση.  4. Στο άρθρο 3 παράγραφος 2 της οδηγίας 64/432/ΕΟΚ, το στοιχείο ε) αντικαθίσταται από το ακόλουθο κείμενο:  "ε) να αναγνωρίζονται σύμφωνα με το άρθρο 5 της οδηγίας 92/102/ΕΟΚ του Συμβουλίου της . . . . . για την αναγνώριση και την καταγραφή των ζώων (*).   (*) ΕΕ αριθ. L 355 της 5. 12. 1992, σ. 32."  Άρθρο 6  1. Όταν η αρμόδια αρχή του κράτους μέλους προορισμού αποφασίζεται να μη διατηρήσει το αναγνωριστικό σήμα που δόθηκε στο ζώο στηνεκμετάλλευση κταγωγής του, όλα τα έξοδα αντικατάστασης του σήματος βαρύνουν την εν λόγω αρχή. Όταν το σήμα  αντικαταστάθηκε με τον τρόπο αυτό, πρέπει να ορίζεται μια αντιστοιχία ανάμεσα στα αναγνωριστικά στοιχεία που έχει δώσει η αρμόδια αρχή του κράτους μέλους αποστολής και τα νέα αναγνωριστικά στοιχεία που δίνει η αρμόδια αρχή του κράτους μέλους προορισμού.  Η αντιστοιχία αυτή πρέπει να καταχωρείται στο μητρώο που προβλέπεται από το άρθρο 4.  Η χρήση της δυνατότητας που προβλέπεται στο πρώτο εδάφιο δεν μπορεί να γίνεται στην περίπτωση των ζώων που εισάγονται σύμφωνα με το άρθρο 8, και προορίζονται για το σφαγείο, χωρίς να φέρουν νέο σήμα σύμφωνα με το άρθρο 5.  2. Όταν τα ζώα έχουν διατεθεί στο εμπόριο, η αρμόδια αρχή του κράτους μέλους προορισμού μπορεί, για τους σκοπούς της εφαρμογής του άρθρου 5 της οδηγίας 90/425/ΕΟΚ, να προσφύγει στις διατάξεις του άρθρου 4 της οδηγίας 89/608/ΕΟΚ για να λάβει τις  πληροφορίες που αφορούν τα ζώα, το ζωικό κεφάλαιο καταγωγής τους και τις τυχόν μετακινήσεις τους.  Άρθρο 7  Τα κράτη μέλη μεριμνούν ώστε κάθε πληροφορία σχετική με τις μετακινήσεις ζώων, τα οποία δεν συνοδεύονται από πιστοποιητικό ή από έγγραφο που απαιτεί η κτηνιατρική ή ζωοτεχνική νομοθεσία, να διατηρείται για να προσκομίζεται στην αρμόδια αρχή,  όποτε ζητηθεί, επί χρονικο διάστημα του οποίου η ελάχιστη διάρκεια καθορίζεται από την αρχή αυτή.  Άρθρο 8  Κάθε ζώο που εισάγεται από τρίτη χώρα, το οποίο υπέστη επιτυχώς τους ελέγχους που προβλέπονται από την οδηγία 91/496/ΕΟΚ και παραμένει στο έδαφος της Κοινότητας, πρέπει να αναγνωρίζεται με την βοήθεια σήματος σύμφωνου προς το άρθρο 5 εντός 30  ημερών αφότου υπέστη επιτυχώς τους εν λόγω ελέγχους και οπωσδήποτε πριν την μετακίνησή του, εκτός εάν η εκμετάλλευση προορισμού του είναι σφαγείο ευρισκόμενο στο έδαφος της αρμόδιας για τους κτηνιατρικούς ελέγχους αρχής και εάν το ζώο σφάζεται όντως  εντός των 30 αυτών ημερών.  Πρέπει να καθορίζεται μια αντιστοιχία ανάμεσα στα αναγνωριστικά στοιχεία που δίνει η τρίτη χώρα και τα αναγνωριστικά στοιχεία που του δίνει το κράτος μέλος προορισμού. Η αντιστοιχία αυτή πρέπει να καταχωρείται στο μητρώο που προβλέπεται από το άρθρο 4.  Άρθρο 9  Τα κράτη μέλη λαμβάνουν τα διοικητικά ή/και ποινικά μέτρα που είναι αναγκαία προκειμένου να επιβάλλουν κυρώσεις για κάθε πρόσβαση της κοινοτικής κτηνιατρικής νομοθεσίας, ιδίως όταν διαπιστώνεται ότι η σήμανση ή η αναγνώριση των ζώων ή η  προβλεπόμενη από το άρθρο 4 τήρηση των μητρώων δεν έχει γίνει σύμφωνα με τις απαιτήσεις της παρούσας οδηγίας.  Άρθρο 10  Το αργότερο στις 31 Δεκεμβρίου 1996, το Συμβούλιο, βάσει μιας έκθεσης της Επιτροπής, που συνοδεύεται από ενδεχόμενες προτάσεις, σχετικά με τις οποίες θα αποφασίσει με ειδική πλειοψηφία, και βάσει της αποκτηθείσας πείρας, επανεξετάζει την  παρούσα οδηγία προκειμένου να καθορίσει ένα εναρμονισμένο κοινοτικό σύστημα αναγνώρισης και καταγραφής και αποφασίζει σχετικά με τη δυνατότητα εισαγωγής ενός ηλεκτρονικού μηχανισμού αναγνώρισης σε συνάρτηση με την πρόοδο των εργασιών στον τομέα αυτό του  διεθνούς οργανισμού τυποποίησης (ISO).  Άρθρο 11  1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία:  - όσον αφορά τις απαιτήσεις τις σχετικές με τα βοοειδή, κατά τρόπο ώστε:  i) τα βοοειδή, από την 1η Φεβρουαρίου 1993, να καταγράφονται σύμφωνα με τους ισχύοντες εθνικούς κανόνες που τηρούν τις απαιτήσεις που προβλέπονται στο άρθρο 4 και να αναγνωρίζονται σύμφωνα με τους ισχύοντες κανόνες που αναφέρονται στο άρθρο 5 παράγραφος  2 στοιχείο α) δεύτερο και τρίτο εδάφιο,  ii) τα κοινοτικά συστήματα καταγραφής και αναγνώρισης που προβλέπονται στην παρούσα οδηγία να υλοποιηθούν από την 1η Οκτωβρίου 1993,  - πριν από την 1η Ιανουαρίου 1994 όσον αφορά τις απαιτήσεις τις σχετικές με τους χοίρους,  - πριν από την 1η Ιανουαρίου 1995 όσον αφορά τις απαιτήσεις τις σχετικές με τα αιγοπρόβατα.  Ενημερώνουν αμέσως σχετικά την Επιτροπή.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.  2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.  3. Ο καθορισμός των ημερομηνιών 1η Ιανουαρίου 1994 και 1η Ιανουαρίου 1995 για τη λήξη της προθεσμίας μεταφοράς της οδηγίας στο εθνικό δίκαιο δεν θίγει την κατάργηση των κτηνιατρικών ελέγχων στα σύνορα που προβλέπεται από την οδηγία 90/425/ΕΟΚ.  Άρθρο 12  Η παρούσα οδηγία απευθύνεται στα κράτη μέλη. Βρυξέλλες, 27 Νοεμβρίου 1992. Για το Συμβούλιο  Ο Πρόεδρος  J. PATTEN   (1) ΕΕ αριθ. C 137 της 27. 5. 1992, σ. 7. (2) Γνώμη που δημοσιεύθηκε στις 19 Νοεμβρίου 1992 (δεν έχει ακόμη δημοσιευθεί στην Επίσημη Εφημερίδα) (3) ΕΕ αριθ. L 224 της 18. 8. 1990, σ. 29. Οδηγία όπως τροποποιήθηκε τελευταία από την οδηγία  91/496 (ΕΕ αριθ. L 268 της 24. 9. 1991, σ. 56). (4) ΕΕ αριθ. L 268 της 24. 9. 1991, σ. 56. Οδηγία όπως τροποποιήθηκε τελευταία από την οδηγία 91/628/ΕΟΚ (ΕΕ αριθ. L 340 της 11. 12. 1991, σ. 17). (5) ΕΕ αριθ. L 144 της 2. 6. 1981, σ. 1. Κανονισμός όπως  τροποποιήθηκε από τον κανονισμό (ΕΟΚ) αριθ. 945/87 (ΕΕ αριθ. L 90 της 2. 4. 1987, σ. 3) (6) ΕΕ αριθ. L 351 της 2. 12. 1989, σ. 34. (7) ΕΕ αριθ. L 59 της 2. 3. 1989, σ. 33. (8) Βλέπε σελίδα 1 της παρούσας Επίσημης Εφημερίδας. (9) Οδηγία 64/432/ΕΟΚ του  Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (ΕΕ αριθ. L 121 της 29. 7. 1964, σ. 1977). Οδηγία όπως τροποποιήθηκε τελευταία από την οδηγία 91/687/ΕΟΚ (ΕΕ αριθ. L  377 της 31. 12. 1991, σ. 16). (10) Οδηγία 91/68/ΕΟΚ του Συμβουλίου της 28ης Ιανουαρίου 1991 σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (ΕΕ αριθ. L 46 της 19. 2. 1991, σ. 19). (11) Οδηγία 88/661/ΕΟΚ του  Συμβουλίου της 19ης Δεκεμβρίου 1988 σχετικά με τους ζωοτεχνικούς κανόνες που εφαρμόζονται στα αναπαραγωγά χοιροειδή (ΕΕ αριθ. L 382 της 31. 12. 1988, σ. 36).